
Dreptul muncii şi securităţii sociale 


II. Suport de curs la disciplina 


DREPTUL MUNCII ŞI SECURITĂȚII SOCIALE 


Modulul nr. 1: Fundamentele dreptului muncii 


I. Obiective: 

- prezentarea noțiunilor esenţiale cu care operează dreptul muncii; 

- înţelegerea modalităţilor în care se prestează munca în societatea românească. 

II. Conţinut: 

1. Salariat — Personal contractual. Funcţionar public. 

2. Munca prestată în afara raporturilor juridice de muncă. 

3. Activităţile economice independente. 

4. Munca în profesiunile liberale. 

5. Munca prestată în cadrul raporturilor juridice de muncă 

Munca se prestează predominant, în cadrul raporturilor juridice de muncă care, în baza legislației în vigoare, sunt: 

- raporturile de muncă izvorâte în baza încheierii contractului individual de muncă; 

- raporturile de muncă (de serviciu) ale funcţionarilor publici (civili sau militari); 

- raporturile de muncă ale soldaţilor şi gradaţilor voluntari; 

- raporturile de muncă ale persoanelor care deţin funcţii de demnitate publică; 

- raporturile de muncă ale magistraților; 

- raporturile de muncă ale membrilor cooperatori; 

- raporturile de muncă al preoţilor. 

Raporturile juridice de muncă izvorâte în baza încheierii unor contracte individuale de muncă 

a) Raporturile juridice de muncă, integrate dreptului muncii, au următoarele caracteristici: 

- se nasc prin încheierea unui contract individual de muncă; 

- persoana care prestează munca este în toate cazurile o persoană fizică; cealaltă parte, unitatea (patronul), poate fi o 
persoană juridică (societate comercială, regie autonomă, instituție publică, fundație, asociaţie, cooperativă meşteşugărească, 
petsoană de drept public — instituţie de învăţământ, unitate militară) sau persoană fizică; 

- are o natură personală (intuitu personae) în privința ambelor subiecte ale raportului juridic de muncă; 

- prestarea muncii se face continuu, are un caracter succesiv, de durată; 

- persoana fizică, salariatul, se află într-un raport de subordonare faţă de celălalt subiect în folosul căruia prestează 
munca; definind contractul individual de muncă, art. 10 din Codul muncii precizează că persoana fizică — salariatul prestează 
munca „sub autoritatea unui angajator”; de aici izvorăşte şi obligaţia de a respecta disciplina muncii (în sarcina salariatului) ca şi 
puterea disciplinară (a patronului); 

- munca prestată trebuie să fie remunerată;, contraprestația care se cuvine celui încadrat, în schimbul muncii sale, o 
constituie salariul; 

- protecţia, pe multiple planuri, a persoanei care prestează munca. 

b) Raporturile juridice conexe raportului juridic de muncă sunt strâns legate de acest raport juridic. Ele sunt 
grefate sau derivă din încheierea unui contract de muncă. 


Sunt considerate raporturi conexe: 


- pregătirea şi formarea profesională; 

- sănătatea și securitatea în muncă; 

- raporturile dintre organizaţiile sindicale sau patronale şi subiectele raporturilor juridice de muncă; 

- jurisdicția muncii. 

În trecut se aprecia că şi raporturile juridice stabilite în cadrul asigurărilor sociale fac parte din cadrul celor conexe 
raportului juridic de muncă. În prezent, şi cu atât mai mult în viitor, este structurată o ramură de sine stătătoare a dreptului, 
respectiv dreptul securității sociale. 

În concluzie, dreptul muncii studiază raporturile juridice de muncă (născute din contractul de muncă) şi raporturile 
juridice conexe lor. 

6. Dreptul la muncă 

Dreptul la muncă a fost încadrat în rândul drepturilor social-economice de tradiţie. El a fost caracterizat ca fiind 
dreptul ființei umane de a trăi procurându-şi resursele necesare prin munca sa, drept subiectiv, inerent persoanei fizice, 
natural şi imprescriptibil. 

S-a afirmat, uneori, că fiind un drept complex, dreptul la muncă poate fi considerat ca încorporând și obligaţia de a 
munci, o obligaţie corelativă care, într-o societate democratică, nu poate fi decât o obligaţie de natură morală. 

Constituţia României, reglementând neîngrădirea dreptului la muncă, afirmă î terminus dreptul la muncă. Alte 
constituții, cum este cea franceză sau cea spaniolă, consacră, în egală măsură, dreptul şi obligația de a munci. În aceste cazuri, 
evident, este vorba de obligaţia morală de a munci, dispoziţiile constituţionale fiind de natură a marca importanţa vitală a 
muncii pentru orice societate organizată în stat. 

Acceptând existenţa dreptului la muncă, nu poate fi acceptată existenţa obligaţiei de a munci, în sens juridic. 

Într-un stat cu o economie de piaţă, dreptul la muncă nu poate fi în totalitate garantat, statul având numai 
obligaţia de a depune eforturi pentru o deplină ocupare a forței de muncă. În corelaţie cu specificul economiei de piaţă, statul 
instituie alte forme de garanţii juridice — reglementarea unor politici de pregătire profesională, instituirea unui sistem de 
protecţie socială a şomerilor pentru a le asigura oportunități egale pe piața muncii, susținerea financiară temporară a celor lipsiți 
de venituri salariale ş.a. În pofida acestor mijloace de intervenţie statală protectivă, obiectivul social (general) constă în 
asigurarea unui cât mai înalt grad de cuprindere în cadrul populaţiei active a forţei de muncă, iar nu în garantarea unui loc de 
muncă pentru toţi cetățenii apți de muncă. Oricum — aşa cum s-a evidenţiat —, „marea problemă, fără de care nu se poate vorbi 
de dreptul la muncă, este aceea de a avea de muncă”. De aceea, crearea de noi locuri de muncă rămâne o prioritate absolută a 
oricărei guvernări. 

Privit în ansamblul componentelor sale, dreptul la muncă este garantat parţial (în principal, cu privire la libertatea 
muncii şi la stabilitatea în muncă). Totodată, dreptul la muncă — într-un stat democratic, cu o economie socială de piaţă — nu 
mai ate un corelativ în obligaţia de a munci, care rămâne o îndatorite morală. 

Prestarea unei munci este în realitate o libertate, o opţiune, după cum tot o libertate este şi alegerea profesiei, a 
meseriei, a ocupaţiei şi a locului de muncă. „Constituţia din 1991 nu numai proclamă dreptul la muncă în sens activ, ci 
precizează că dreptul la muncă nu poate fi îngrădit (....)”. 

În concluzie, deşi Constituţia nu reglementează ca atare dreptul la muncă, ci, numai faţetele sale, cu toate acestea nu se 
poate susține că acesta nu afirmă dreptul la muncă. 

Neîngrădirea dreptului la muncă 

Articolul 41 a fost intitulat semnificativ „Munca şi protecţia socială a muncii” și nu — cum posibil se putea formula — 


„Dreptul la muncă”. Alineatul (1) al acestui articol reglementează doar ncîngrădirea dreptului la muncă, precizând faptul că 


alegerea profesiei, a meseriei sau ocupaţiei, precum şi a locului de muncă este liberă. Acestei libertăţi a persoanei îi corespunde 
libertatea angajatorului de a-şi alege colaboratorii, fără discriminări, dar şi cu excluderea oricărei constrângeri administrative în 
vederea angajării de salariaţi. Raporturile angajatorului cu Agenţia Naţională de Ocuparea Forţei de Muncă şi, respectiv, cu 
unităţile sale teritoriale sunt raporturi de colaborare şi, uneori, contractuale. 

Libertatea muncii implică dreptul persoanei de a încheia un contract de muncă sau de a intra într-o relaţie de muncă 
de orice fel, drept ce se poate exercita atât pe teritoriul României, fără nicio constrângere administrativă, cât şi în spaţiul 
comunitar (în statele membre ale Uniunii Europene) şi chiar în Spaţiul Economic European. În acest sens, art. 9 din Codul 
muncii prevede: „Cetăţenii români sunt liberi să se încadreze în muncă în statele membre ale Uniunii Europene, precum şi în 
oricare alt stat, cu respectarea normelor dreptului internațional al muncii și a tratatelor bilaterale la care România este parte”. 

Sintagma constituţională „dreptul la muncă nu poate fi îngrădit” nu poate avea, în niciun caz, semnificaţia că dreptul la 
muncă nu ar fi recunoscut sau că at însemna altceva decât, tradiţional, se înțelege prin el. 

Libertatea muncii, din punct de vedere juridic, presupune dreptul persoanei de a alege singură şi liberă profesia, dacă 
munceşte sau nu, unde, pentru cine şi în ce condiţii. Ea se manifestă prin caracterul contractual (convenţional) al tuturor 
formelor raportului juridic de muncă. De asemenea, libertatea muncii este asigurată prin reglementarea încetării contractului de 
muncă din iniţiativa salariatului, act care — spre deosebire de încetarea din iniţiativa angajatorului — nu este supus nici unei alte 
limitări sau condiţii, în afara obligaţiei de preaviz. De altfel, Curtea Constituţională a reţinut că cea mai importantă garanţie 
pentru exercitarea dreptului la muncă o constituie stabilirea limitativă prin lege a cazurilor în care și a motivelor pentru care 
încetarea raporturilor de muncă poate avea loc din iniţiativa şi din voinţa unilaterală a angajatorului. 

În măsura în care individul doreşte să muncească, societatea trebuie să-i ofere şansa să se angajeze potrivit aptitudinilor 
pe care le are, iar statului îi este interzis să-i îngrădească, în vreun fel, accesul la un loc de muncă. 

Interzicerea muncii forțate 

În sens larg, constituţional, dreptul la muncă include, între altele, şi libertatea muncii care, potrivit art. 3 alin. (3) C. 
muncii cuprinde, pe de o parte, libertatea de a munci şi, pe de altă parte, libertatea de a nu munci. Nimeni nu poate fi obligat să 
muncească sau să nu muncească într-un anumit loc de muncă ori într-o meserie sau profesie, oricare ar fi acestea. Orice 
contract de muncă încheiat cu nerespectarea libertăţii muncii este nul de drept. 

Codul muncii interzice, prin art. 4, munca forțată. În sensul acestuia, munca forțată înseamnă orice muncă sau serviciu 
impus unei persoane sub amenințare sau pentru care persoana nu şi-a exprimat consimțământul în mod liber. 

Potrivit alin. (3) al art. 4 Codul muncii nu constituie muncă forțată munca sau activitatea impusă de autorităţilor 
publice: 

a) în temeiul legii privind serviciul militar obligatoriu; 

b) pentru îndeplinirea obligaţiilor civice stabilite prin lege; 

c) în baza unei hotărâri judecătoreşti de condamnare, rămasă definitivă, în condițiile legii; 

d) în caz de forță majoră, respectiv în caz de război, catastrofe sau pericol de catastrofe precum: incendii, inundaţii, 
cutremure, epidemii, sau epizootii violente, invazii de animale sau insecte şi, în general, în toate circumstanţele care pun în 


pericol viaţa sau condiţiile normale de existenţa ale ansamblului populaţiei ori ale unei părți a acesteia. 


Modulul nr. 2: DIALOGUL SOCIAL 


I. Obiective: 

- înţelegerea de către studenţi a necesităţii dialogului social într-o societate democratică; 

- cunoaşterea elementelor esenţiale ce privesc sindicatele şi patronatele — partenerii esenţiali; 

- dialogul social în cadrul Comitetului Economic şi Social. 

II. Conţinut: 

1. Dialogul social 

Dialogul social, stabilitatea și pacea socială sunt componente fundamentale ale democraţiei sociale, aflate într-o 
strânsă corelaţie. Dialogul social şi pacea socială au puternice finalități pe planul dezvoltării economice durabile şi a 
asigurării unui nivel de trai decent pentru cetățenii țării, fără a se constitui în obiective în sine. Dialogul social între partenerii 
sociali — patronate şi sindicate — şi între ei şi factorii guvernamentali constituie în lumea de azi o axiomă a dezvoltării 
economico-sociale a statului de drept. 

Codul muncii consacră un întreg titlu (Titlu VII) dialogului social. Dialogul permanent între partenerii sociali — 
sindicate şi patronate — are ca obiectiv asigurarea climatului de stabilitate și pace socială. Codul muncii defineşte cadrul în care 
acționează sindicatele, respectiv patronatele; în cazul angajatorilor la care sunt încadrați mai mult de 20 de salariaţi şi dacă 
niciunul nu este membru de sindicat, interesele acestora pot fi promovate şi apărate de reprezentanții lor, aleşi şi mandatați 
special în acest scop [art. 224 alin. (1) C. muncii]. Potrivit Codului muncii (art. 216), dialogul social este purtat şi în cadrul 
ministerelor şi prefecturilor prin intermediul comisiilor de dialog social, constituite între administraţia publică, sindicate şi 
patronate ce activează în domeniu. Comisiile de dialog social de la acest nivel sunt organisme cu caracter consultativ. 

Formele dialogului social s-au conturat şi diversificat, îndeosebi în a doua jumătate a secolului XX, şi pot consta în 
informare, consultare, negociere, gestionare în comun a unor probleme interesând partenerii sociali etc. Codul muncii a 
reglementat, pentru prima dată, obligaţia de pace socială, concept lansat o dată cu constituirea Organizaţiei Internaţionale a 
Muncii în 1919, şi care a fost dezvoltat, cu rezultate remarcabile, într-o serie de legislații europene cum ar fi cele nordice sau 
cea elveţiană. Instituirea tripartitismului, relaţie instituţionalizată între sindicate — patronate — Guvern, a constituit un obiectiv 
esenţial al Organizaţiei Internaţionale a Muncii şi, totodată, baza pe care este edificată această organizaţie specializată din 
sistemul ONU. 

Precizăm, de asemenea, că România, ca stat membru al UE, a transpus Directiva Parlamentului European şi a 
Consiliului 2002/14/CE de stabilire a unui cadru general de informare şi consultare a salariaţilor în probleme ce privesc 
evoluţia întreprinderii din Comunitatea Europeană prin Legea nr. 467/2006 privind stabilirea cadrului general de informare şi 
consultare a angajaților. 

2. Partenerii sociali 

Sindicatele 

Sindicatele se constituie în baza dreptului de asociere garantat de art. 40 alin. (1) din Constituţie, conform căruia: 
„Cetăţenii se pot asocia liber în partide politice, în sindicate, în patronate şi în alte forme de asociere”. 

Dezvoltând textul constituţional şi în baza lui, sindicatele au reglementarea legală în art. 217-223 Codul muncii (Legea 
nr. 53/2003) şi în Legea sindicatelor nr. 54/2003. 

Potrivit art. 1 alin. (3) din O.G. nr. 26/2000 cu privire la asociaţii şi fundaţii, aprobată cu modificări prin Legea nr. 


246/2005, prevederile acesteia nu sunt aplicabile sindicatelor. 


România a ratificat, prin Decretul nr. 213/1957, Convenţia Organizaţiei Internaţionale a Muncii nr. 87/1948 
privind libertatea sindicală şi protecția dreptului sindical. 

Elementele substanțiale ale acestei convenţii au fost încorporate în legislația română încă prin Legea nr. 54/1991 
privind sindicatele, astăzi abrogată. Noua reglementare a sindicatelor este și ea în concordanță deplină cu exigenţele Convenţiei 
OIM nr. 87/1948. Astfel, potrivit Codului muncii, dreptul salariaţilor de a constitui un sindicat este recunoscut la nivelul 
tuturor angajatorilor, cu respectarea drepturilor şi libertăților garantate de Constituţie şi de legile speciale (art. 220 C. muncii). 
Potrivit Legii nr. 54/2003, salariaţii şi funcţionarii publici, inclusiv înalții funcţionari publici, au dreptul să constituie organizaţii 
sindicale şi să adere la acestea, iar persoanele care exercită, potrivit legii, o meserie sau o profesiune în mod independent, 
membrii cooperatori, agricultorii, precum şi persoanele în curs de calificare au dreptul, fără nicio îngrădire sau autorizare 
prealabilă, să adere la o organizaţie sindicală [art. 2 alin. (1)]. 

Legea română promovează cu consecvență marile principii ale dreptului sindical: libertatea sindicală, pluralismul 
sindical şi independenţa sindicatelor. Relativ la categoriile de persoane care nu se pot constitui în sindicate, legiuitorul a optat 
pentru următoarele categorii de persoane: cele ce deţin funcţii de conducere, de demnitate publică, magistraţii (judecătorii și 
procurorii), personalul militar (inclusiv clerul militar). 

În concordanță cu exigenţele convenției sunt reglementate în legea română şi modul de dobândire a personalităţii 
juridice a sindicatelor, protecţia specială a persoanelor alese în organele de conducere ale sindicatelor ca şi, în genere, atribuţiile 
organizațiilor sindicale. 

În privinţa atribuţiilor în materia raporturilor juridice de muncă, potrivit legii, sindicatele sunt, după caz: consultate în 
procesul activităţii normative la nivel naţional; negociază şi încheie, dacă întrunesc condiţiile de reprezentativitate prevăzute de 
lege, contractele colective de muncă la toate nivelurile (de la nivel de unitate până la nivel național); sunt consultate la 
elaborarea măsurilor de sănătate şi securitate în muncă, la întocmirea regulamentului intern, etc.; se pronunţă asupra măsurilor 
în vederea evitării concedierilor colective ori a diminuării numărului de salariați concediaţi; apără, chiar fără mandat expres, 
interesele membrilor lor ce decurg din legi şi din contractul colectiv de muncă în faţa instanţelor judecătoreşti, organelor de 
jurisdicție, a instituţiilor şi autorităților statului, prin apărători proprii sau aleși, utilizează, în condițiile legii, mijloacele specifice, 
acțiunilor sindicale (negocieri colective, proceduri de soluţionare a litigiilor prin conciliere, mediere sau arbitraj), petiția, 
mitingul, demonstrația şi greva) etc. 

Patronatele 

Pentru egalitatea de tratament juridic, patronii — celălalt partener social — au dreptul de a se asocia în mod libet, în 
grupări specifice. 

Ca şi în cazul sindicatelor, în baza art. 9 din Constituţie, acestea se constituie şi îşi desfăşoară activitatea potrivit 
statutelor lor, în condiţiile legii, în scopul apărării drepturilor şi promovării intereselor profesionale, economice şi sociale ale 
membrilor lor. 

Sediul materiei, care dezvoltă textul constituţional, îl reprezintă Codul muncii (art. 230-235) precum şi Legea nr. 
356/2001 a patronatelor. Cu toate că această lege reprezintă o reglementare specială în raport cu cea generală privind asociaţiile 
şi fundaţiile, personalitatea juridică a patronatelor se dobândeşte potrivit O.G. nr. 26/2000 privind asociaţiile şi fundaţiile. 

Potrivit art. 231 C. muncii şi art. 1 din Legea 356/2001, patronatele sunt organizații ale patronilor, autonome, fără 
caracter politic, înființate ca persoane juridice de drept privat, fără scop patrimonial. 

Patronatele reprezintă, susţin şi apără interesele membrilor lor în relaţiile cu autorităţile publice, cu sindicatele şi cu 
alte persoane juridice şi fizice, în raport cu obiectul şi scopul lor de activitate, potrivit propriilor statute şi în acord cu 


prevederile legii. 


Ca şi sindicatele, la cererea membrilor lot, patronatele îi pot reprezenta pe aceștia în cazul conflictelor de drepturi. 

Patronatele sunt parteneri sociali în relaţiile colective de muncă, participând, prin reprezentanți proprii, la 
negocierea și încheierea contractelor colective de muncă, la tratative şi acorduri cu autoritățile publice şi cu sindicatele, precum 
şi în structurile specifice dialogului social. 

Membrilor organelor de conducere alese ale patronatelor li se asigură protecţia legii contra oricăror forme de 
discriminare, condiţionare, constrângere sau limitare a exercitării funcţiilor lor. 

Este interzisă orice intervenţie a autorităților publice de natură a limita exercitarea drepturilor patronale sau a le 
împiedica exercitarea legală. Este interzis, de asemenea, orice act de ingerință al salariaţilor sau al sindicatului, fie direct, fie prin 
reprezentanţii lot sau prin membrii sindicatului, după caz, în constituirea asociaţiilor patronale sau în exercitarea drepturilor lor. 

Consiliul Economic şi Social 

Caracteristicile Consiliului Economic şi Social 

Articolul 1 din Legea nr. 109/1997 cu modificările şi completările ulterioare, precum şi art. 215 din Codul muncii 
(Legea nr. 53/2003) definesc Consiliul Economic şi Social drept instituția publică de interes național, tripartită, autonomă, 
constituită în scopul realizării dialogului social la nivel naţional dintre patronate, sindicate şi Guvern şi a climatului de 
stabilitate şi pace socială. Pe cale de interpretare rezultă, indiscutabil, că instituirea unui asemenea organ urmăreşte un dublu 
scop: realizarea dialogului social la nivel național și asigurarea climatului de stabilitate şi pace socială. 

Consiliul Economic și Social este o instituție publică de interes național întrucât are misiunea unui organ consultativ 
în stabilirea strategiilor şi politicilor economice şi sociale, în aplanarea stărilor conflictuale dintre partenerii sociali la nivel de 
ramură sau la nivel naţional, precum şi în promovarea şi dezvoltarea dialogului social şi a solidarităţii sociale. 

Caracterul tripartit este dat de structura (componenţa) Consiliului Economic şi Social. Astfel, acesta este compus 
dintr-un număr de 45 de membri, numiţi de partenerii sociali: 15 membri numiţi, de comun acord, de confederaţiile patronale 
reprezentative; 15 membri numiţi, de comun acord, de confederaţiile sindicale reprezentative; 15 membri numiţi de Guvern. 
Dezbaterile în plen se desfăşoară în prezenţa a minim 24 de membri, cu condiţia ca fiecare partener social să fie reprezentat de 
cel puţin 8 persoane. Articolul 16 alin (2) din Legea tinerilor nr. 350/2006, modificată prin O.U.G. nr. 105/2006 dispune că un 
reprezentant al Consiliului Naţional al Tineretului participă în cadrul Consiliului Economic și Social, cu vot consultativ. În 
literatura de specialitate s-a propus, de lege ferenda, să se reglementeze și participarea, tot cu vot consultativ, a unui reprezentant 
(delegat) desemnat de organizaţiile legal constituite ale pensionarilor. Trebuie precizat că Legea nr. 109/1997, cu modificările şi 
completările ulterioare, statuează că reprezentativitatea confederaţiilor sindicale şi patronale este asigurată în baza criteriilor 
stabilite de Legea nr. 130/1996 privind contractul colectiv de muncă (a se vedea, supra comentariile la art. 41 din Constituţie). 

În sfârşit, caracterul autonom al Consiliul Economic şi Social este precizat chiar din textul Legii fundamentale, 


nefiind subordonat nici puterii executive, nici partenerilor sociali. 


Modulul nr. 3 — NEGOCIEREA COLECTIVĂ. CONTRACTUL COLECTIV DE MUNCĂ 


I. Obiective: 

- înţelegerea rolului negocierii colective într-o economie de piaţă; 

- cunoaşterea modului în care se negociază contractul colectiv de muncă; 
II. Conţinut: 


1. Negocierea colectivă 


Pe planul dreptului comparat, precizăm că actele juridice care finalizează negocierile colective poartă, de la stat 
la stat, denumiri diferite, şi anume: convenții colective de muncă sau contracte colective de muncă și, ca un caz particular, 
aplicabil în oricare variantă, acorduri colective de muncă. Termenul de negociere colectivă desemnează, în toate aceste cazuri, 
procesul complex al încheierii unor convenţii, contracte sau acorduri colective de muncă între o unitate sau un grup de unităţi 
(de stat sau particulare) şi colectivul sau colectivele de salariaţi, reprezentate de sindicate sau în alt mod prevăzut de lege sau 
acceptat de părţi, relative la ansamblul condiţiilor de muncă şi salarizare, la o serie de garanţii sociale corespunzătoare. 

Cea mai importantă funcție a contractelor colective este aceea de instrument de protecţie a lucrătorilor, a 
salariaţilor, aceasta oferind cadrul juridic adecvat pentru a exercita asupra patronatului o influenţă hotărâtoare în recunoaşterea 
unor drepturi de personal. 

În principiu, negocierile se poartă numai de către partenerii sociali. Statul intervine numai stabilind măsurile de 
protecţie socială, care se caracterizează prin precizarea limitei minime a unor drepturi (salariu minim, durata minimă a 
concediului de odihnă plătit) şi a limitei maxime a unor obligaţii (durata maximă a timpului de lucru). 

Negocierile colective reprezintă un instrument de acţiune caracteristic sindicatelor, fără de care acestea nu-și pot 
exercita una din principalele atribuţii, respectiv protecţia intereselor membrilor lor prin formularea unor revendicări în cadrul 
oferit de acestea. Aşa se explică, de altfel, succesiunea și taţiunile convențiilor OIM adoptate în aceste materii. Dacă Convenţia 
nr. 87/1948 asupra libertăţii sindicale şi a protecţiei dreptului sindical urmăreşte garantarea libertăţii sindicale în raport cu 
puterea publică, Convenţia nr. 98/1949 privind aplicarea principiilor dreptului de organizare şi negociere colectivă răspunde 
preocupărilor de a proteja drepturile sindicale în raport cu patronii şi organizaţiile lor. 

În esenţa lor, contractele colective izvorăsc din necesitatea „echilibrării” poziţiilor partenerilor sociali, din nevoia 
identificării unor soluţii de contrabalansare a puterii nelimitate a patronului faţă de poziţia salariatului dependent de acesta. În 
aceste condiţii, singura soluţie posibilă nu putea fi decât aceea a purtării dialogului patron-salariaţi prin intermediul negocierii 
colective. 

Natura juridică a contractului colectiv de muncă este aceea de izvor specific al dreptului muncii. 

În sistemul legislaţiei noastre, optându-se pentru o atare concepţie modernă de reglementare, legea prevede un minim 
esenţial de drepturi şi obligaţii pentru subiectele raportului juridic de muncă. Clauzele contractului colectiv de muncă vor putea 
depăşi prevederile legii, fără a putea să se aducă vreo atingere drepturilor minimale legale ale salariaților. În contractul 
individual de muncă se pot înscrie drepturi în plus — peste cele stipulate în lege şi în contractul colectiv — fără a fi însă posibilă 
restrângerea, în compensație, a altor drepturi prevăzute de lege sau de normele negociate. 

2. Contractul colectiv de muncă 

Reglementarea română a contractului colectiv de muncă 

Dezvoltând norma constituţională, Codul muncii consacră un întreg titlu — Titlu VIII — contractului colectiv de muncă 
(art. 236-253), iar Legea nr. 130/1996, republicată în 1998, cu modificările şi completările ulterioare, reprezintă sediul materiei. 

Contractul colectiv de muncă este, potrivit art. 236 alin. (1) C. muncii și art. 1 din Legea nr. 130/1996, convenţia 
încheiată între patron sau organizaţii patronale, pe de o parte, şi salariaţi, reprezentanţi de sindicate ori în alt mod prevăzut de 
lege, pe de altă parte, prin care se stabilesc clauze privind condiţiile de muncă, salarizarea, precum şi alte drepturi şi obligaţii ce 
decurg din raporturile de muncă. 

Contractele colective de muncă se pot încheia la nivelul unităţilor, ramurilor şi la nivel naţional sau la nivelul grupurilor 
de societăți comerciale şi regii autonome (grupuri de angajatori). În corelaţia dintre ele, contractul colectiv de muncă de la 


nivelul superior constituie, pottivit legii, izvor de drept pentru contractele colective de la nivelurile inferioare. Contractul 


colectiv de muncă de la nivelul unităţii este izvor de drept pentru contractele individuale de muncă din cadrul unităţii 
respective. 

Încheierea contractelor colective de muncă, indiferent de nivel, nu este obligatorie, dar, odată încheiate cu respectarea 
dispoziţiilor legale, ele reprezintă legea părților [art. 7 alin. (2) din Legea nr. 130/1996]. Executarea contractului colectiv de 
muncă este obligatorie pentru părţi, iar neîndeplinirea obligaţiilor asumate atrage răspunderea părţilor care se fac vinovate de 
aceasta (art. 30 din Legea nr. 130/1996). 

O problemă discutată în practica instituţiei constituţionale şi în doctrina juridică este aceea dacă Parlamentul sau 
Guvernul (prin ordonanţe sau ordonanțe de urgență) pot dispune suspendarea, modificarea sau încetarea unor 
clauze din contractele colective de muncă, în condiţiile art. 41 alin. (5) din Constituţia României care statuează că 
negocierea colectivă şi contractele colective de muncă sunt garantate. 

Sub aspect conceptual, directivele comunitare se referă, frecvent, la posibilitatea ca statul, în mod nemijlocit sau, după 
caz, delegând partenerii sociali, să reglementeze anularea sau modificarea unor dispoziţii din contractele (convențiile) colective 
de muncă, dacă prin ipoteză legislaţia naţională este contrară normelor comunitare în cauză. 

Este evident că în aceste directive regăsim un argument în plus, extrem de puternic, în favoarea ideii că art. 41 alin. (5) 
din Constituţia României nu exclude posibilitatea legiuitorului de a interveni, din rațiuni de interes general, pentru modificarea 
sau anularea unor dispoziţii din contractele colective de muncă. 

Dacă în baza textului constituţional dreptul la negocieri colective în materie de muncă şi caracterul obligatoriu al 
convențiilor colective sunt garantate între părți, tot atât de adevărat este şi că, în raport cu necesitățile sociale, statul este 
îndreptăţit oricând, prin lege sau, după caz, ordonanță a Guvernului, să intervină pentru reglementarea, perfecționarea şi 
adoptarea unor soluţii care să răspundă acestor necesități. 

O atare problemă s-a ridicat în cazul contractelor colective de muncă tocmai pentru că acestea, potrivit legii, sunt 


izvoare de drept, iat, prin natura lor, au un caracter regulamentar, creator de norme de drept. 


Modulul nr. 4. - CONFLICTUL COLECTIV DE MUNCĂ. GREVA 


I. Obiective: 

- înţelegerea distincţiei între conflicte de interese şi conflicte de drepturi; 

- însușirea mecanismului de dezamorsare a conflictelor colective de muncă; 

- greva - acţiune legală care se desfăşoară cu observarea unor reguli determinate. 

II. Conţinut: 

1. Conflictul colectiv de muncă 

Sediul materiei: Codul muncii (art. 248 — 253) şi Legea nr. 168/1999 privind soluţionarea conflictelor de muncă, cu 
modificările şi completările ulterioare. 

Potrivit art. 284 alin. 1 din Codul muncii, conflictul de muncă reprezintă orice dezacord intervenit în raporturile de 
muncă, între partenerii sociali. 

Potrivit Legii nr.168/1999, conflictele de muncă reprezintă acele conflicte (litigii) individuale sau colective născute 
între angajator şi salariaţi cu privite la interesele cu caracter profesional, social sau economic oti la drepturile rezultate din 
desfășurarea raporturilor de muncă. 


Legea operează o distincţie între conflicte de interese şi conflicte de drepturi. 


Conflictele de interese sunt acele conflicte de muncă care au ca obiect stabilirea condiţiilor de muncă cu ocazia 
negocierii contractelor colective de muncă şi care privesc interesele cu caracter profesional, social sau economic ale salariaţilor. 

Conflictele de interese se caracterizează prin următoarele elemente: 

- nu pot interveni într-un alt moment al derulării raporturilor de muncă decât în cel al negocierii contractului colectiv 
de muncă (nu şi în cel negocierii unui contract individual de muncă); 

- pot avea ca obiect aspectele care, potrivit Legii nr. 130/1996, pot fi reglementate prin contractul colectiv de muncă; 

- nu pot avea ca obiect revendicări ale salariaţilor pentru a căror rezolvare este necesară adoptarea unei legi sau a altui act 
normativ; 

- au întotdeauna caracter colectiv; 

- nu pot privi interese ale persoanelor care prestează munca în temeiul unui alt contract decât contractul individual de 
muncă. 

Spre deosebire de conflictele de interese, conflictele de drepturi sunt acele conflicte de muncă ce au ca obiect 
exercitarea unor drepturi sau îndeplinirea unor obligaţii decurgând din legi sau alte acte normative, precum şi din contractele 
colective sau individuale de muncă. 

Soluţionarea conflictelor de interese 

Părţi ale conflictului de interese 

Părți în conflictul de interese sunt: 

- salariaţii, reprezentanţi de sindicate, federaţii, confederaţii sindicale, cu respectarea condiţiilor de reprezentativitate 
la nivel de unitate, grupuri de unităţi, de ramură şi naţional prevăzute în art.17 din Legea nr.130/1996; 

- angajatorul, sau, după caz, federațiile sau confederaţiile patronale. 

Ele pot interveni la nivel de: 

- unităţi; 

- grupuri de unități, ramuri sau la nivel naţional; 

- subunități, compartimente sau grupuri de salariați care exercită aceeași profesie în același unitate, în măsura în 
care între partenerii la negocieri s-a convenit ca aceştia să-și stabilească, în mod distinct, în contractul colectiv, condiţiile de 
muncă (precizare inexistentă în reglementarea legală anterioară) 

Declanşarea conflictului de interese 

Conflictele de interese se pot declanşa în următoarele situaţii: 

a) unitatea refuză să înceapă negocierea unui nou contract colectiv de muncă, în condiţiile în care: 

- nu are încheiat un contract colectiv de muncă sau contractul colectiv de muncă a încetat; 

b) unitatea nu acceptă revendicările formulate de salariaţi; 

c) unitatea refuză nejustificat semnarea contractului colectiv de muncă, cu toate că negocierile colective au fost 
definitivate; 

d) unitatea nu își îndeplineşte obligaţiile prevăzute de lege de începere a negocierilor anuale obligatorii privind salariile, 
durata timpului de lucru, programul de lucru şi condiţiile de muncă. 

În toate cazurile în care într-o unitate există premisele declanşării unui conflict de interese, sindicatele reprezentative, 
sau, în lipsa acestora, reprezentanţi aleși ai salariaților, vor sesiza unitatea despre această situaţie. 

Sesizarea se va face: 

- în scris cu precizarea revendicărilor salariaţilor, inclusiv motivarea acestora, precum şi a propunerilor de soluţionare. 


Legea prevede obligaţia conducerii unităţii de a primi şi de a înregistra cererea astfel formulată; 

- verbal, cu prilejul negocierilor purtate între conducerea unităţii şi sindicatul reprezentativ sau reprezentanții 
salariaţilor, dacă aceste discuţii sunt consemnate într-un proces-verbal. 

Conducerea unităţii va răspunde revendicărilor cuprinse în sesizare în termen de 2 zile lucrătoare de la primirea 
acesteia. Tăcerea unităţii sau formularea unui punct de vedere cu care salariaţii nu sunt de acord marchează declanşarea 
conflictului de interese. 

Fazele soluționării conflictelor de interese 

Concilierea 

În cazul în care conflictul de interese a fost declanşat, sindicatul reprezentativ, respectiv reprezentanţii salariaţilor vor 
sesiza Ministerul Muncii şi Solidarităţii Sociale, prin direcţiile generale de muncă și solidaritate socială, în vederea 
concilierii conflictului respectiv. 

Direcţia generală de muncă și solidaritate socială este obligată să înregistreze sesizarea, neavând competenţa de a stabili 
natura juridică a conflictului şi nici să se ocupe (juridic) de soluţionarea lui. 

Ministerul Muncii şi Solidarităţii Sociale trebuie să desemneze, în termen de 24 de ore de la înregistrarea sesizări, 
delegatul său pentru a participa la concilierea conflictului de interese, delegat care are următoarele obligaţii: 

- să comunice sesizarea către unitate în termen de 48 de ore de la desemnarea sa; 

- să convoace părţile la un termen ce nu poate depăşi 7 zile de la înregistrarea cererii. 

Sindicatul sau, după caz, salariaţii, alege o delegaţie formată din 2-5 persoane, împuternicită în scris să participe la 
conciliere. Conducătorul unității va desemna, în scris, o delegație formată din 2-5 persoane care să participe la negociere. 

La sfârşitul dezbaterilor desfăşurate în prezenţa delegaților Ministerului Muncii, Familiei şi Egalităţii de Şanse există 
următoarele posibilități: 

- în cazul în care s-a ajuns la un acord total cu privire la soluţionarea revendicărilor formulate, părţile vor definitiva 
contractul colectiv de muncă, în acest fel, conflictul de interese este încheiat; 

- în cazul acordului parţial, numai salariaţii pot hotărî dacă menţin motivele pentru continuarea conflictului de 
interese; ca urmare, ei pot să accepte rezultatul concilierii, conflictul de interese încheindu-se chiar dacă acordul nu este total; în 
cazul în care salariaţii nu acceptă acordul parţial, conflictul de interese continuă. 

Medierea 

În cazul în care conflictul de interese nu a fost soluționat ca urmare a concilierii organizate de Ministerul Muncii şi 
Solidarităţii Sociale, părţile pot hotărî, prin consens, recurgerea procedurii de mediere. 

Medierea reprezintă o fază facultativă a soluționării conflictelor de interese, care poate interveni numai după 
epuizarea etapei obligatorii a concilierii, la iniţiativa oticăreia dintre părţi (dar întotdeauna de comun acord). 

Mediatotii sunt numiţi anual de ministrul muncii şi solidarităţii sociale, cu acordul Consiliului Economic şi Social. 

Prevederile legale cu privire la procedura de mediere sunt succinte. Prin contractul colectiv de muncă încheiat la nivel 
naţional se stabileşte, concret, cum anume se desfăşoară acesta. 

În cazul în care s-a numit un mediator de comun acord, etapele medierii vor fi următoarele: 

- părţile implicate sunt obligate ca în termen de 48 de ore de la numirea mediatorului să pună la dispoziţia acestuia 
datele necesare; dacă mediatorul are nelămutiri, acesta poate cere părţilor, în maximum 72 de ore de la primirea actelor, relaţii 
scrise cu privire la revendicările formulate, la actele depuse sau întocmite în timpul concilierii, precum şi rezultatele acesteia; 

- în maximum 8 zile de la numire, mediatorul este obligat să convoace ambele părţi implicate; părţile implicate vor 
avea un număr egal de reprezentanţi la mediere, de regulă același număr ca şi la conciliere, şi aceleași persoane dacă este posibil; 


- la fiecare întâlnire se va încheia un proces-verbal care va fi semnat de mediator şi de părțile aflate în conflict; 

- medierea nu poate dura mai mult de 30 de zile de la data la care mediatorul a fost numit şi a acceptat medierea; în 
caz contrar, medierea încetează şi se trece la următoarea etapă legală de soluţionare a conflictului. 

Mediatorul este obligat să întocmească un raport, cu privire la situația conflictului, cu precizarea punctului său de 
vedere cu privire la eventualele revendicări rămase nesoluţionate. 

Arbitrajul 

O altă etapă facultativă a soluționării conflictelor de interese o constituie arbitrajul. Acesta poate interveni, prin 
manifestarea de voinţă a părţilor, în orice moment al conflictului de interese. Se poate apela la arbitraj numai după eşecul 
concilierii (şi, eventual, şi al medierii) 

Arbitrajul se realizează de către o comisie de arbitri, compusă din: 

a) un arbitru desemnat de către conducerea unităţii; 

b) un arbitru desemnat de către sindicatele reprezentative sau, după caz, de către reprezentanții salariaţilor; 

c) un arbitru desemnat de către Ministerul Muncii şi Solidarităţii Sociale 

Ca şi în cazul mediatorilor, lista persoanelor care pot fi desemnate ca arbitri se stabileşte anual prin ordin al ministrului 
muncii şi solidarității sociale, cu acordul Consiliului Economic şi Social. 

Procedura de lucru a comisiei de arbitraj este stabilită printr-un regulament aprobat prin ordin al ministrului muncii şi 
solidarității sociale şi ministrului justiției. 

În termen de 3 zile de la primirea documentației, comisia de arbitraj, convoacă părțile şi dezbate, împreună cu acestea, 
conflictul de interese, pe baza dispoziţiilor legii şi a contractelor colective de muncă aplicabile. 

După 5 zile de la încheierea dezbaterilor, comisia se pronunţă prin hotărâre irevocabilă, moment care marchează 
încheierea conflictului de interese. 

Hotărârea trebuie întotdeauna motivată și se comunică părţilor în termen de 24 de ore de la pronunțare. 

Hotărârea pronunţată de comisia de arbitraj este obligatorie pentru părți, ea determină încetarea conflictului de 
interese şi completează contractele colective de muncă. 

Greva 

Dreptul la grevă în România 

Atât Codul muncii, cât şi Legea nr. 168/1999 privind soluţionarea conflictelor de muncă operează cu două concepte: 
conflictele de drepturi şi conflictele de interese. 

Conflictele de drepturi sunt acele conflicte de muncă ce au ca obiect exercitarea unor drepturi sau îndeplinirea unor 
obligaţii decurgând din legi sau alte acte normative, precum şi din contractele colective sau individuale de muncă [art. 248 alin. 
(3) C. muncii şi art. 5 din Legea nr. 168/1999]. 

Conflictele de interese sunt conflictele de muncă ce au ca obiect stabilirea condiţiilor de muncă cu ocazia negocierii 
contractelor colective de muncă şi privesc interesele cu caracter profesional, social sau economic ale salariaţilor [art. 248 alin. 
(2) C. muncii şi art. 4 din Legea nr. 168/1999). 

O grevă se poate declanşa numai dacă ne aflăm pe tărâmul conflictului de interese şi nu pe cel al conflictului 
de drepturi. Astfel, conflictul de interese intervine exclusiv în faza negocierii contractului colectiv de muncă. Articolul 12 din 
Legea nr. 168/1999, cu modificările şi completările ulterioare, statuează că pot fi declanşate conflicte de interese doar în 
următoarele situații: 

a) unitatea refuză să înceapă negocierea unui nou contract colectiv de muncă în condiţiile în care nu are încheiat un 
contract colectiv de muncă sau contractul colectiv de muncă a încetat; 


b) unitatea nu acceptă modificările formulate de salariați; 

c) unitatea refuză nejustificat semnarea contractului colectiv de muncă cu toate că negocierile colective au fost 
definitivate; 

d) unitatea nu îşi îndeplineşte obligaţiile prevăzute de lege de începere a negocierilor anuale obligatorii privind salariile, 
durata timpului de lucru, programul de lucru şi condiţiile de muncă; 

e) în caz de divergență la negocierea anuală obligatorie privind salariile, durata timpului de lucru, programul de lucru şi 
condiţiile de muncă. 

Articolul 13 din lege dispune că pe durata valabilităţii unui contract colectiv de muncă, salariaţii nu pot 
declanşa conflictele de interese, cu excepţia situațiilor prevăzute de art. 12 lit. d) şi e). 

În cazul unităților cu mai puţin de 21 de salariați, nu se poate declanșa un conflict de interese decât dacă angajatorul a 
fost de acord cu negocierea unui contract colectiv de muncă şi doar în ipotezele prevăzute de art. 12 lit. b) şi c). Orice alt 
conflict născut între angajator și salariaţi în absenţa contractului colectiv de muncă şi a obligaţiei legale de a negocia (a 
angajatorului) nu poate face decât obiectul unor conflicte de drepturi, respectiv al unei acţiuni a fiecăruia dintre salariaţi 
împotriva angajatorului. 

În toate cazurile în care într-o unitate există premisele declanşării unui conflict de interese, sindicatele 
reprezentative sau, în cazul în care în unitate nu este organizat un astfel de sindicat, reprezentanţii aleşi ai salariaților vor sesiza 
unitatea despre această situaţie. 

Sesizarea se va face în scris, cu precizarea revendicărilor salariaților, inclusiv a motivării acestora, precum și a 
propunerilor de soluţionare. Conducerea unităţii este obligată să primească şi să înregistreze sesizarea astfel formulată. Cerinţa 
se consideră îndeplinită şi dacă revendicările salariaților, motivarea acestora şi propunerile de soluţionare sunt exprimate de 
sindicatul reprezentativ sau de către reprezentanţii aleşi ai salariaţilor cu ocazia primirii la conducerea unităţii şi dacă discuţiile 
au fost consemnate într-un proces-verbal. 

Conducerea unităţii are obligaţia de a răspunde în scris sindicatelor sau, în lipsa acestora, reprezentanţilor salariaţilor, 
în termen de două zile lucrătoare de la primirea sesizării, cu precizare punctului de vedere pentru fiecare dintre revendicările 
formulate. 

În situaţia în care unitatea nu a răspuns la toate revendicările formulate sau, deși a răspuns, sindicatele nu sunt de 
acord cu punctul de vedere precizat, conflictul de interese se consideră declanşat. 

În cazul în care conflictul de interese a fost declanşat, sindicatul reprezentativ sau, după caz, reprezentanţii salariaţilor 
sesizează Ministerul Muncii, Familiei şi Egalităţii de Şanse, prin organele sale teritoriale, în vederea concilietii. 

În termen de 24 de ore de la înregistrarea sesizării, Ministerul Muncii, Familiei şi Egalităţii de Şanse desemnează 
delegatul său pentru participare la concilierea conflictului de interese, care are obligaţia să ia următoarele măsuri: 

a) comunicarea sesizării unităţii în termen de 48 de ore de la desemnarea sa; 

b) convocarea părților la procedura de conciliere la un termen ce nu poate depăşi 7 zile de la înregistrarea sesizări. 

În cazul în care, în urma dezbaterilor, se ajunge la un acord cu privire la soluţionarea revendicărilor formulate, părțile 
vor definitiva contractul colectiv de muncă, conflictul de interese fiind astfel încheiat. 

În situaţiile în care acordul cu privire la soluţionarea conflictului de interese este numai parţial, se vor consemna 
revendicările asupra cărora s-a realizat acordul şi cele rămase nesoluţionate, împreună cu punctele de vedere ale fiecărei părți 
referitoare la acestea din urmă. 

Rezultatele concilierii vor fi aduse la cunoştinţă salariaților de către cei care au făcut sesizarea pentru efectuarea 


concilierii. 

Caracterul obligatoriu al concilierii este constituțional şi nu împiedică liberul acces la justiţie, prevăzut de art. 21 din 
Constituţie. Legea poate să instituie faze prealabile obligatorii cu condiţia ca, în final, să se poată apela la instanţele 
judecătoreşti. 

Legea nr. 168/1999 prevede şi posibilitatea părţilor de a recurge la două proceduri facultative: medierea şi arbitrajul. 
Medierea şi arbitrajul sunt faze posibile, dar nu obligatorii, a soluționării conflictului de interese. 

În măsura în care concilierea şi, eventual, medierea nu au condus la vreun rezultat, iar părțile nu au înțeles să supună 
conflictul lor spre soluţionare unei comisii de arbitraj, se poate intra în ultima fază a unui conflict de interese, respectiv se poate 
proceda la exercitarea dreptului la grevă. 

Participarea salariaților la grevă este liberă [art. 251 alin. (2) C. muncii]. Potrivit legii, nimeni nu poate fi constrâns să 
participe la grevă sau să refuze să participe. 

Participarea la grevă sau organizarea acesteia, cu respectarea dispoziţiilor legii, nu reprezintă o încălcare a obligaţiilor 
de serviciu ale salariaţilor şi nu poate avea consecinţe negative asupra greviştilor sau asupra organizatorilor. Evident, aceste 
dispoziţii nu se aplică dacă greva este suspendată sau declarată ilegală. 

Pe durata grevei, salariaţii îşi menţin toate drepturile ce decurg din contractul individual de muncă, cu excepţia 
drepturilor salariale. 

Greva strict politică este ilicită, dar se impune precizat, de principiu, că autorităţile executive pot fi criticate, fără ca 
acest element să confere grevei respective un caracter politic. Caracterul politic al grevei începe acolo şi atunci când se solicită 
schimbarea autorităților legal învestite în stat la nivel național ori local. 

Conducerile unităţilor pot solicita suspendarea grevei pe un termen de cel mult 30 de zile de la data începerii sau 
continuării grevei, dacă prin aceasta s-ar pune în pericol viața sau sănătatea oamenilor (art. 55 din Legea nr. 168/1999). Cererea 
de suspendare se adresează curții de apel în a cărei circumscripție îşi are sediul unitatea şi se soluţionează în termen de 7 zile de 
la înregistrare. Hotărârile pronunţate sunt irevocabile. 

Dacă unitatea apreciază că greva a fost declarată ori continuă cu nerespectarea legii, se poate adresa tribunalului în a 
cărui circumscripție teritorială îşi are sediul unitatea cu o cerere prin care se solicită instanței încetarea grevei (art. 58 din 
Legea nr. 168/1999). 

Tribunalul fixează termen pentru soluţionarea cererii de încetare a grevei, care nu poate fi mai mare de 3 zile de la data 
înregistrării acesteia, și dispune citarea părţilor. 

Instanţa examinează cererea prin care se solicită încetarea grevei şi pronunță, de urgenţă, o hotărâre prin care, după 
caz, respinge sau admite cererea unităţii şi dispune încetarea grevei ca fiind ilegală. În cazul în care dispune încetarea grevei ca 
fiind ilegală, instanţele, la cererea celor interesaţi, pot obliga persoanele vinovate de declanşarea grevei ilegale la plata unor 
despăgubiri (art. 61 din aceeaşi lege). 

Hotărârile pronunţate de tribunal sunt definitive (art. 60). 

Tribunalul şi curtea de apel soluţionează cererea sau, după caz, recursul, potrivit procedurii prevăzute pentru 
soluţionarea conflictelor de muncă. 

Nu pot declara grevă — potrivit art. 63 din Legea nr. 168/1999 — procurorii, judecătorii, personalul Ministerului 
Apărării şi al instituţiilor şi structurilor din subordinea sau coordonarea acestuia, personalul angajat de forţele armate străine 
staționate pe teritoriul României, personalul militat şi funcţionarii publici cu statut special din cadrul Ministerului Internelor şi 
Reformei Administrative şi din instituţiile şi structurile din subordinea sau coordonarea acestuia, personalul militar al 
Serviciului Român de Informaţii, al Serviciului de Informaţii Externe, al Serviciului de Telecomunicaţii Speciale, precum şi alte 


categorii de personal cărora, prin legi organice, li se interzice exercitarea acestui drept. 

Personalul din transporturile aeriene, navale, terestre de orice fel nu poate declara grevă din momentul plecării în 
misiune şi până la terminarea acesteia (art. 64 din Legea nr. 168/1999). 

Personalul îmbarcat pe navele marinei comerciale sub pavilion românesc poate declara grevă numai cu respectarea 
normelor stabilite prin convenţii internaţionale ratificate de statul român (art. 65 din Legea nr. 168/1999). 

Tot astfel, prin lege nu pot să-şi exercite dreptul la grevă poliţiştii, nu au dreptul la grevă prefecţii şi subprefecţii, nu 
pot să declare sau să participe la grevă membrii Corpului diplomatic şi consular. 

În unitățile sanitare şi de asistență socială, de telecomunicaţii, ale radioului şi televiziunii publice, în unitățile de 
transporturi pe căile ferate, inclusiv pentru gardienii feroviari, în unitățile care asigură transportul în comun şi salubritatea 
localităţilor, precum şi aprovizionarea populaţiei cu gaze, energie electrică, căldură şi apă, greva este permisă cu condiţia ca 
organizatorii şi conducătorii grevei să asigure serviciile esențiale, dar nu mai puțin de o treime din activitatea normală, 
cu satisfacerea necesităților minime de viață ale comunităţilor locale. 

Salatiaţii din unităţile sistemului energetic naţional, din unităţile operative de la sectoarele nucleare, din unităţile cu foc 
continuu pot declara grevă cu condiţia asigurării a cel puţin unei treimi din activitate, care să nu pună în pericol viaţa şi 
sănătatea oamenilor şi care să asigure funcționarea instalațiilor în deplină siguranță. 

Încălcarea normelor legale privind declararea, desfăşurarea şi încetarea grevei antrenează răspunderea juridică 


(penală, reparatorie, disciplinară, după caz) a persoanelor vinovate. 


Modulul nr. 5: ÎNCHEIEREA CONTRACTULUI INDIVIDUAL DE MUNCĂ 


I. Obiective: 

- înţelegerea rolului contractului individual de muncă în economia de piaţă; 

- cunoaşterea condiţiilor la încheierea contractului individual de muncă. 

II. Conţinut (succint): 

Încheierea contractului individual de muncă 

1. Definiţie 

Codul muncii, adoptat prin Legea nr. 53/2003, cu modificările şi completările ulterioare, reglementează problematica 
contractului individual de muncă în Titlul II (art. 10-107). 

Contractul individual de muncă în mod exhaustiv, este reglementat prin Codul muncii în următoarea structură: 

- contractul individual de muncă; 

- contractul individual de muncă pe durată determinată; 

- munca prin agent de muncă temporară; 

- contractul individual de muncă cu timp parţial; 

- munca la domiciliu. 

Munca prin agent de muncă temporară, nu este contract individual de muncă de sine stătător ci constituie o specie a 
contractului individual de muncă pe durată determinată, cu o figură juridică particulară. 

Contractul individual de muncă este conform art. 10 din Codul muncii: contractul în temeiul căruia o persoană fizică, 
denumită salariat, se obligă să presteze munca pentru şi sub autoritatea unui angajator, persoană fizică sau juridică, în schimbul 
unei temuneraţii denumite salariu. 


2. Trăsături caracteristice: 

a) este guvernat de principiul libertăţii de voință; 

b) este un contract numit; 

c) nu pot exista decât două părți: salariatul şi angajatorul; pluralitatea de subiecte este exclusă (activă sau pasivă) 
ceea ce presupune că nu pot exista în şi prin același contract individual de muncă mai multe persoane care să aibă, laolaltă, 
calitatea de salariat şi, de regulă, nici mai multe persoane având, împreună, calitatea de angajator. 

d) obligaţia caracteristică a salariatului este de a face (de a munci) şi, în consecinţă, trebuie executată în 
natură (prin muncă), neputând antrena niciodată desdăunări; nici angajatorul nu poate să execute el însuși obligaţia de a munci 


a salariatului pe cheltuiala acestuia; 


(9) 


are un caracter bilateral (sinalagmatic); 
f) este un contract cu titlu oneros; 
g) are un caracter comutativ, deoarece atât prestaţia salariatului, cât şi cea a angajatorului sunt cunoscute încă de la 


început; 


h) se încheie intuitu personae; salariatul nu-şi poate executa obligaţiile contractuale prin intermediul sau cu ajutorul 
altei persoane, nu poate transmite aceste obligații prin moştenire, iar eroarea asupra persoanei constituie viciu de 
consimțământ, 

1) este un contract cu executare succesivă; sancţiunea va fi rezilierea, iar nu rezoluțiunea care produce şi efecte 
retroactive; 

j) nu poate fi afectat nici de o condiţie suspensivă, nici de o condiţie rezolutorie; excepţional, poate fi afectat de 
un termen extinctiv sau de un termen suspensiv, dar cert. 

k) are caracter consensual; calitatea de salariat se dobândeşte de la data încheierii contractului individual de muncă, 
chiar dacă munca începe, efectiv, la o dată ulterioară; 

]) pe tot parcursul executării contractului, salariatul se află sub autoritatea angajatorului, şi se subordonează 
acestuia; în acest sens, angajatorul are dreptul de a da salariatului ordine şi dispoziţii obligatorii în condiţiile legii, şi dreptul de a 
controla munca acestuia; în schimb, nu salariatul este cel ce suportă riscul contractual, ci angajatorul. 

Prin încheierea contractului individual de muncă persoana în cauză dobândește calitatea de salariat. 

Termenul de salariat este echivalent cu cel de angajat. Cu toate acestea, conform Legii nt. 76/2002, termenul de 
angajat este utilizat pentru raportul juridic de muncă al salariatului şi, respectiv, şi pentru raportul de serviciu al funcţionarului 
public. În Codul muncii s-a părăsit termenul de persoană încadrată în muncă în favoarea celui de persoană angajată în 
muncă. 

3. Capacitatea juridică a persoanei fizice de a încheia contractul individual de muncă 

Capacitatea deplină de a încheia un contract individual de muncă se dobândeşte la împlinirea vârstei de 16 ani. 
Pentru anumite funcţii, capacitatea deplină de a încheia un contract de muncă se dobândeşte, prin excepţie, numai la vârsta de 
18 ani, la 20 de ani (în domeniul silvic, spre exemplu, la 25 ani instructor auto). 

Caracterul ¿nzuitu personae al contractului individual de muncă, implică legătura indisolubilă dintre capacitatea de 
folosință și cea de exercițiu a persoanei care urmează să se încadreze în muncă. 

Nu pot încheia un contract de muncă: 

a) minorii în vârstă de până la 15 ani; 

b) persoanele puse sub interdicţie judecătorească din cauza alienaţiei sau debilităţii mintale indiferent de vârstă. 


Munca fiind personală nu poate fi îndeplinită prin intermediul altuia. 

Vârsta minimă de încadrare în muncă este, potrivit art. 45 alin. 4 din Constituţie, de 15 ani. Art. 13 alin. 2 din Cod 
stabileşte că persoana fizică poate încheia un contract de muncă în calitate de salariat şi la împlinirea vârstei de 15 ani cu 
acordul părinţilor sau al reprezentanţilor legali pentru activităţi potrivite cu dezvoltarea fizică, aptitudinile şi cunoştinţele sale, 
dacă astfel nu îi sunt periclitate sănătatea, dezvoltarea şi pregătirea profesională. Între 15 şi 16 ani, persoana în cauza are deci o 
capacitate restrânsă de a se încadra în muncă. 

Pentru încadrarea în muncă persoana, între 15 şi 16 ani îşi exprimă voința în mod direct, fără a fi posibilă 
reprezentarea sa la încheierea contractului individual de muncă. 

Acordul trebuie dat de ambii părinţi. Acordul părinților sau al reprezentanților legali, pentru copilul între 15 şi 16 ani, 
trebuie să fie prealabil sau cel mult concomitent cu încheierea contractului de muncă, special şi expres. Lipsa acordului 
antrenează nulitatea absolută a contractului individual de muncă; este însă o nulitate remediabilă. 

4. Capacitatea juridică a angajatorului 

Conform Codului muncii — angajatorul - poate fi o persoană juridică - unitate — sau o persoană fizică. 

Persoana care angajează în muncă, în temeiul unui contract individual de muncă, poartă, legal, denumirea de 
angajator. Se utilizează ca sinonime şi termenii de „patron” şi de „cel ce angajează”. Termenul de „unitate”, utilizat şi el în 
legislația muncii, vizează exclusiv o persoană juridică. 

Angajatorul persoană juridică poate încheia contracte de muncă din momentul dobândirii personalităţii juridice. Şi 
în situaţia încheierii contractelor individuale de muncă este necesar să se respecte principiul specialităţi capacităţii de folosinţă 
a persoanelor juridice, principiu consacrat de dreptul civil. 

Poate încheia un contract individual de muncă în calitate de angajator persoană juridică: societatea comercială, regia 
autonomă, societatea bancară, societate agricolă, unitatea agricolă, unitatea sau societatea de asigurări, instituția sau unitatea 
publică, asociaţia sau fundaţia, orice altă persoană juridică publică sau privată. 

Pentru toate persoanele juridice este valabilă regula potrivit căreia contractele individuale de muncă se încheie, în 
numele lor, de către conducătorul unității, sau, prin excepţie, de către organul colectiv de conducere. 

Delegarea competenţei de a încheia contracte individuale de muncă se poate da şi unităţilor fără personalitate juridică 
(sucursale, agenții, reprezentanțe). 

În cazul persoanelor fizice, capacitatea de a încheia contracte individuale de muncă în calitate de angajator se supune 
doar parţial regulilor de drept comun. 

Conform art. 14 alin. 3, din Codul muncii, „persoana fizică poate încheia contracte individuale de muncă, în calitate de 
angajator, din momentul dobândirii capacităţii de exerciţiu”. 

5. Consimţământul părţilor la încheierea contractului individual de muncă 

Trebuie să se conformeze normelor de drept comun (civile) şi anume: 

- să fie exprimat în deplină cunoştinţă de cauză (în mod neechivoc); 

- să exprime cu certitudine intenţia de a produce efecte juridice (să nu fie vag, neangajant sau condiţionat); 

- să fie exteriorizat (tăcerea nu are valoare de consimțământ); 

- să nu fie afectat de un viciu de consimțământ — eroare, dol sau violenţă. 

Viciile de consimţământ atrag nulitatea contractului. 

O modalitate specială de exteriorizare a consimțământului o constituie jurământul. 

6. Obligaţia de informare a salariatului 

În concordanţă cu normele Uniunii Europene, Codul muncii reglementează obligaţia de informare a salariatului de 


către angajator, anterior încheierii sau modificării contractului individual de muncă. În cazul în care salariatul urmează să 

lucreze în străinătate, angajatorul este obligat să-i furnizeze o serie de informaţii suplimentare care ţin de condiţiile de muncă şi 
de retribuire a acestuia în țara respectivă. 

Toate aceste elemente trebuie să se regăsească, potrivit art. 17 alin. 3 din Cod, în conţinutul contractului individual de 
muncă. 

În scopul protecţiei angajatorului, cu privire la informaţiile furnizate salariatului, prealabil încheierii contractului de 
muncă, părțile pot încheia un contract de confidenţialitate (act juridic bilateral, civil). 

Singura sancţiune pe care o poate suporta angajatorul în cazul neîndeplinirii obligaţiei de informare a salariatului (dacă 
i-a produs acestuia un prejudiciu) este cea prevăzută de art. 19 din Cod: „În situaţia în care angajatorul nu îşi execută obligația 
de informare în termen de 15 zile de la lansarea ofertei sau modificare a contractului individual de muncă ori, după caz, a 
prestării activităţii în străinătate, salariatul este în drept să sesizeze, în termen de 30 de zile, instanţa judecătorească competentă 
şi să solicite despăgubiri corespunzătoare prejudiciului pe care l-a suferit ca urmare a neexecutării de către angajator a obligaţiei 
de informare”. 

Corelativ, şi salariatul are obligaţia de a-l informa pe angajator, prealabil încheierii contractului de muncă, în 
legătură cu datele cu caracter personal (vârstă, pregătire profesională, domiciliul/ reşedinţă, starea civilă, experienţa în 
muncă). 

Informaţiile pe care angajatorii le pot solicita nu pot avea alt scop decât acela de aprecia aptitudinile şi capacitatea 
profesională de a ocupa postul în cauză a celui ce solicită angajarea. 

Angajatorul poate cere informaţii de la foştii angajatori ai solicitantului doar cu privire la funcțiile îndeplinite și 
durata angajării şi numai cu încunoştințarea prealabilă a solicitantului respectiv. 

Angajatorul este obligat să asigure confidenţialitatea datelor cu caracter personal ale salariaților. 

7. Condiţiile prealabile încheierii contractului individual de muncă 

Examenul medical 

La încheierea contractului individual de muncă, examenul medical este general şi obligatoriu, înainte de proba 
practică, de examen, concurs ori perioadă de probă. Conform art. 27, alin. 1, din Codul muncii, o persoană poate fi angajată în 
muncă numai în baza unui certificat medical care constată că cel în cauză este apt pentru prestarea acelei munci. 

Ulterior angajării, periodic, examenul medical este obligatoriu. 

O situație specifică privește personalul român trimis în misiune permanentă peste hotare; în acest caz sunt supuși 
examenului medical şi membrii de familie care îl însoțesc pe acesta în misiune permanentă în străinătate. 

Conform Codului muncii, nerespectarea condiţiei avizului medical la angajare atrage nulitatea contractului de muncă 
astfel încheiat; nulitatea poate fi însă remediată în măsura în care, ulterior, salariatul prezintă un aviz medical din care reiese 
că este apt pentru ocuparea locului de muncă. 

Dispoziţia de repartizare în muncă 

În baza principiului libertăţii muncii, dispoziţia de repartizare în muncă emisă de agenţia pentru ocuparea forţei de 
muncă, are numai semnificația de a concretiza medierea între cel care caută un loc de muncă și posibilul său angajator. 

În legislaţia în vigoare există totuși și situaţii de excepție în care dispoziția de repartizare în muncă are caracter 
obligatoriu. Angajatorii sunt obligaţi să încheie cu persoanele repartizate din rândul şomerilor contracte individuale de muncă, 


dacă între agenţie și angajatorul respectiv există o convenţie încheiată în scopul asigurării forţei de muncă. 

Stagiul 

Constituie o perioadă determinată de timp, expres prevăzută de reglementări legale speciale, în scopul adâncirii și 
perfecționării pregătirii profesionale prin muncă a anumitor categorii de absolvenți, de regulă, ai învăţământului superior 
(medici, stomatologi, farmacişti, profesiuni juridice liberale). 

Avizul 

Încheierea contractului individual de muncă este condiţionată, în anumite cazuri, de obţinerea prealabilă a unui aviz 
(ex. pentru paznici). 

Avizul în cauză are un caracter conform. În consecinţă, neîndeplinirea condiţiei obţinerii sale conduce la nulitatea 
absolută, dar remediabilă, a respectivei angajări în muncă. 

Autorizarea 

Reglementările legale instituie, în anumite situaţii, condiţia autorizării / atestării (profesionale) la încheierea contractului 
individual de muncă (de ex. pentru cei ce lucrează cu materiale explozive - artificieri). 

Autorizarea/atestarea se analizează, ca şi avizul prealabil, prin prisma consecinţelor sale. Lipsa autorizării/ atestării 
conduce la nulitatea contractului individual de muncă. 

Avizul şi autorizarea / atestarea, fiind reglementate prin norme imperative, sunt obligatorii pentru toate categoriile 
de angajatori. 

Angajamentul scris de păstrare a secretului de stat sau de serviciu 

Codul muncii în art. 39 alin. 2 lit. f dispune că salariatului îi revine obligaţia de a respecta secretul de serviciu. 

11. Verificarea pregătirii şi aptitudinilor profesionale 

Actele normative impun, de regulă, la încheierea contractului individual de muncă, îndeplinirea unor condiţii de 
studii pentru anumit post. 

În sectorul public, natura şi nivelul studiilor sunt prescrise legal (şi pentru salariați — personal contractual, iar nu 
numai pentru funcționarii publici) în raport cu specialitatea, complexitatea, atribuțiile şi răspunderile meseriei sau ocupaţiei care 
urmează a fi îndeplinite de o anumită persoană. 

În sectorul privat, încadrarea în muncă trebuie să se facă cu observarea următoarelor documente: 

- Clasificarea Ocupaţiilor din România; 

- Nomenclatoarele ocupaţiilor, meseriilor şi specializărilor; 

- Registrul naţional al calificărilor profesionale din România; 

- Niveluri de calificare speciale stabilite fie potrivit actelor normative, fie certificatelor de absolvire. 

Legiuitorul a stabilit prin norme imperative condiţii de studii pentru funcţii/ posturi care, chiar dacă se exercită la un 
angajator privat, exprimă prin atribuţiile lor de serviciu şi un interes general (cum ar fi, spre exemplu, în cazul şefilor 
compartimentelor contabile — director economic, contabil şef sau altă persoană împuternicită — care trebuie să aibă studii 
economice superioare). 

Potrivit art. 29 alin. 1 din Cod, încheierea contractului individual de muncă se face după verificarea prealabilă a 
aptitudinilor profesionale şi personale ale celui care solicită încadrarea în muncă. Modalităţile în care se realizează 
verificarea, sunt stabilite de contractul colectiv de muncă, de statutul de personal şi de regulamentul intern, în măsura în care 
legea nu dispune altfel. 

Conform art. 30 alin. 1 din Cod, angajarea în muncă în calitate de salariați la instituțiile şi autoritățile publice şi la alte 


unități bugetare, se face numai prin concurs sau examen, după caz. 

Modulul nr. 6: CONŢINUTUL CONTRACTULUI INDIVIDUAL DE MUNCĂ 


I. Obiective: 
- înţelegerea mecanismului prin care sunt inserate în contractul individual de muncă clauzele facultative; 


- cunoaşterea semnificației drepturilor şi obligaţiilor celor două părţi ale contractului individual de muncă. 


Doctrina juridică distinge în privinţa conţinutului contractului individual de muncă: 

a) între o parte legală (drepturile și obligaţiile care rezultă ex Æge) şi o parte convenţională (cea lăsată la liberul acord al 
părților). 

b) în clauze fundamentale şi clauze obişnuite. 

Contractul individual de muncă conţine clauze generale (fundamentale) şi clauze specifice. 

Clauze fundamentale 

Potrivit Codului muncii, contractul individual de muncă poate fi modificat prin acordul părţilor. Modificarea 
contractului individual de muncă se referă la oricare dintre următoarele elemente fundamentale: 
a) durata contractului; 
b) locul muncii; 
c) felul muncii; 
d) condițiile de muncă; 


e) salariul; 


f) timpul de muncă şi timpul de odihnă. 

a) Durata contractului. Ca și în vechiul Cod al muncii, noul Cod, în consens cu normele europene, păstrează regula 
încheierii contractului individual de muncă pe durată nedeterminată. Excepția o constituie — în condițiile art. 80-86 — 
contractul individual de muncă pe durată determinată. Regimul juridic aplicabil salariaților într-un contract de muncă pe durată 
nedeterminată față de cel aplicabil într-un contract de muncă pe durată determinată este parțial diferit. De aceea, durata trebuie 
inserată obligatoriu între clauzele contractuale. 

b) În Codul muncii, prin loc de muncă se înţelege frecvent şi o anumită funcție, un anumit post, realizându-se legal o 
suprapunere de plan național cu felul muncii. Stabilirea locului muncii sau a unui loc de muncă se materializează în precizarea 
localităţii, a unității sau subunităţii (secției, atelierului, departamentului, direcției, serviciului, biroului); dacă munca se va presta 
în mod constant la sediul unităţii sau unităţii ori în afara ei (în alte puncte de lucru, eventual la domiciliul salariatului sau chiar 
în alte localităţi). 

Munca la domiciliu. Libertatea părţilor se poate manifesta, la încheierea contractului individual de muncă şi prin 
faptul că munca salariatului urmează să se desfășoare la domiciliul său. Codul muncii îi consacră acestei probleme un capitol 
special al IX-lea (art. 105-107) din cuprinsul Titlului al II-lea. Este vorba despre un contract de muncă pe durată 
nedeterminată sau determinată, cu timp de lucru integral sau parţial, de sine stătător sau în cumul de funcţii, având ca 
particularitate principală faptul că munca (atribuţiile de serviciu) se execută la domiciliul salariatului. 

c) Felul muncii este determinat prin funcţia sau mesetia exercitată de către salariat, cu specificarea pregătirii sau 
calificării sale profesionale. 

d) Condiţiile de muncă. 

În legislația muncii, potrivit Legii nr. 31/1991 privind stabilirea duratei timpului de muncă sub 8 ore pe zi, sunt 


definite locurile de muncă având condiţii deosebite — vătămătoare, grele sau periculoase (în raport cu natura și 

intensitatea factorilor nocivi, durata de expunere la aceşti factori, condiţii de muncă ce implică un efort fizic mare sau o 
solicitare nervoasă deosebită). Ele se stabilesc de către inspectoratele tetitoriale de muncă, pe baza determinărilor efectuate de 
personalul medical specializat. Ca efect principal al existenţei condiţiilor deosebite de muncă se poate reduce programul de 
muncă sub 8 ore pe zi, durata şi nominalizarea personalului stabilindu-se prin negocieri între angajatori şi sindicate (fără a se 
afecta salariul şi vechimea în muncă); aceleaşi condiţii antrenează, potrivit art. 142 din Cod, un concediu de odihnă suplimentar 
de cel puţin 3 zile lucrătoare. 

În legislația securității sociale, potrivit Legii nr. 19 /2000, cu modificările ulterioare, sunt stabilite locurile de 
muncă deosebite şi speciale (față de cele normale). Cele deosebite sunt locurile de muncă de natură să afecteze esențial 
capacitatea de muncă din cauza gradului mare de expunere la risc (permanent sau în anumite perioade). 

În consecinţă, în legislaţia securităţii sociale nu se mai operează cu noţiunile de grupa I şi a Il-a de muncă. Prin anexele 
nr. 1 şi 2 la lege sunt stabilite limitativ locurile de muncă în condiții speciale (cum ar fi unități miniere pentru personalul care 
îşi desfăşoară activitatea în subteran cel puţin 50% din timpul normal de muncă în luna respectivă; activităţile de cercetare, 
explorarea, exploatare sau prelucrare a materiilor prime nucleare, zonele I şi a Il-a de expunere la radiaţii; aviația civilă; 
activitatea artistică). Locurile speciale de muncă se pot stabili numai prin lege. 

e) Salariul, cu toate componentele lui, reglementat în principal prin art. 154 — 168 — Titlul IV din Codul muncii, se 
stabileşte prin contractul individual de muncă, diferențiat, în funcţie de profilul angajatorului. 

f) Timpul de muncă şi timpul de odihnă 

Titlul al III-lea din Codul muncii (art. 108 — 153) reglementează timpul de muncă şi timpul de odihnă. Cu 
excepţia salariaţilor din cadrul instituţiilor şi autorităţilor publice, problemele privind timpul de muncă şi timpul de odihnă se 
negociază colectiv sau/şi individual. 

Art. 111 alin. 1 stabileşte imperativ durata maximă legală a timpului de muncă, respectiv 48 de ore/săptămână, inclusiv 
orele suplimentare. Art. 140 alin. 1 stabileşte imperativ durata minimă a concediului de odihnă anual, respectiv 20 de zile 
lucrătoare; prin negociere colectivă sau/şi individuală se poate mări durata concediului de odihnă anual. 

Clauze specifice prevăzute de Codul muncii 

a) Clauza cu privire la formarea profesională (prevăzută în Codul muncii). Vizează parcurgerea de către salariat, pe 
durata executării contractului individual de muncă, a unei anumite modalităţi de formare profesională. În acest cadru, părțile 
pot negocia: durata cursurilor sau stagiilor de formare profesională; scoaterea parțială sau totală a salariatului din activitate; 
cuantumul indemnizaţiei la care are dreptul salariatul dacă pregătirea se presupune scoaterea integrală din activitate. 

Tot prin negociere individuală se precizează durata interdicţiei pentru salariat de a lua iniţiativa încetării contractului 
individual de muncă atunci când cursul sau stagiul de formare profesională a fost mai mare de 60 de zile și cheltuielile au fost 
suportate de către angajator; în acest caz, art. 195 alin. 1 din Codul muncii stabileşte numai durata minimă a acestei interdicții — 
cel puţin 3 ani — durata ei concretă — egală sau mai mare de trei ani — stabilindu-se, posibil, prin acordul părților. 

b) Clauza de neconcurenţă (prevăzută în Codul muncii) după încetarea contractului individual de muncă. 

Pe parcursul contractului individual de muncă, salariatul are ex lege obligaţia de fidelitate faţă de angajator (obligaţie 
care include şi neconcurenţa). Clauza de neconcurență urmăreşte să prelungească efectele neconcurenţei şi după încetarea 
contractului individual de muncă. 

Clauza presupune ca salariatul, după încetarea contractului individual de muncă, să nu presteze, în interesul său 
propriu sau al unui terț, o activitate care se află în concurență cu cea prestată la angajatorul său, angajatorului revenindu-i 
obligaţia de a-i plăti o indemnizaţie lunară de neconcurenţă pe toată perioada în care clauza îşi produce efectele. 


Ea îşi produce efectele numai dacă în cuprinsul contractului individual de muncă sunt prevăzute în mod concret: 


21 


- activitățile ce sunt interzise salariatului la data încetării contractului (care pot fi aceleași sau și în plus față de cele 
rezultate din respectarea obligaţiei de fidelitate, anterior, în timpul executării aceluiaşi contract); 

- terții, care sunt, în principal, comercianţi, în favoarea cărora se interzice prestarea activității; 

- aria geografică în care este interzis fostului salariat - să îl concureze pe fostul său angajator; 

- indemnizaţia de neconcurenţă lunară. 

Clauza de neconcurenţă își poate produce efectele pe o durată de maximum 2 ani de la încetarea contractului 
individual de muncă. 

Chiar dacă nu face referire expresă la natura funcţiilor (de execuţie sau de conducere), clauza poate să vizeze ambele 
categorii de salariaţi. 

Dacă prin această clauză s-ar stabili exclusiv terţii ori exclusiv aria geografică — raportat la calificarea şi 
ocupaţia/ funcţia / postul salariatului — fără a se preciza concret activităţile interzise, operând, astfel, o interdicție profesională 
generică, acest lucru ar fi inadmisibil, deoarece, în ambele ipoteze, s-ar afecta principiul libertăţii muncii. Tot astfel, ar fi 
inadmisibil să se stabilească drept arie geografică în care este interzisă concurenţa întreg teritoriul României sau un teritoriu 
vădit excesiv. În sfârșit, nu este posibil ca datorită modului în care este stabilită aria geografică, să se impună fostului salariat — 
spre a respecta clauza — schimbarea domiciliului său. 

Art.23 din Codul muncii introduce o limitare a clauzei de neconcordanţă în sensul că acesta nu poate avea ca efect 
interzicerea în mod absolut a exercitării profesiei sau a specializării pe care o deţine salariatul. 

Dacă clauza de neconcurenţă este mult prea extensivă sau excesivă, la sesizarea salariatului sau a inspectoratului 
teritorial de muncă, instanţa competentă poate diminua efectele acesteia (art. 23 alin. (2) din Codul muncii). 

Cuantumul indemnizaţiei de neconcurenţă reprezintă, potrivit art. 21 alin. 4 din Codul muncii, o cheltuială efectuată de 
către angajator, care nu are natură salarială, fiind plătită fostului salariat după încetarea contractului individual de muncă, 
respectiv când nu se prestează nici o muncă la fostul său angajator. Indemnizaţia este o contraprestaţie, o plată pentru 
acceptarea de către salariat/fostul salariat a unei restrângeri a libertăţii de a munci — posibilă datorită consacrării sale legale 
(exprese). Ea se negociază şi este de cel puţin 50% din media veniturilor salariale brute ale celui în cauză din ultimele 6 luni 
anterioare datei încetării contractului individual de muncă. În cazul în care durata contractului a fost mai mică de 6 luni, 
indemnizaţia se calculează luând ca bază media veniturilor salariale brute cuvenite salariatului pe durata contractului respectiv. 

În cazul nerespectării cu vinovăţie a clauzei de neconcurenţă, salariatul poate fi obligat la restituirea indemnizaţiei şi, 
după caz, la daune — interese corespunzătoare prejudiciului pe care l-a produs angajatului (art. 24 din Codul muncii). 

c) Clauza de confidențialitate (prevăzută în art. 26 din Codul muncii) prin care părțile convin ca, pe toată durata 
contractului, și după încetarea acestuia (fără limitare în timp), să nu transmită date sau informaţii de care au luat cunoştinţă în 
timpul executării contractului respectiv. 

Nerespectarea acestei clauze de către oarecare dintre părţi atrage obligarea celui în culpă la plata de daune — interese. 

d) Clauza de mobilitate (prevăzută în art. 26 din Codul muncii) prin care părţile stabilesc că, în considerarea 
specificului muncii, executarea obligaţiilor de serviciu de către salariat nu se realizează într-un loc stabil ci, dimpotrivă, prin 
deplasări practic permanente. În acest caz, salariatul beneficiază de prestații suficiente în bani sau în natură. În acest caz, 
salariatul beneficiază de prestații suplimentare în bani sau în natură. 

Clauze neprevăzute ale Codului Muncii 

Codul muncii şi, în general, legislația muncii nu reglementează şi alte clauze speciale. Ele sunt însă utilizate 


în practică. Părţile pot să stabilească prin acordul lor şi alte clauze specifice decât cele reglementate enunţiativ de 

Cod, cu condiţia de a nu contraveni normelor imperative, ordinii publice şi bunelor moravuri. În genere, potrivit 


intereselor lor, părţile pot să negocieze orice altă clauză, cu condiția de a fi licită şi morală. 


Tema nr. 7: NULITATEA, MODIFICAREA ŞI SUSPENDAREA CONTRACTULUI INDIVIDUAL DE MUNCĂ 


I. Obiective: 

- înțelegerea de către studenţi a specificității nulității în dreptul muncii; 

- cunoaşterea cazurilor de suspendare a contractului individual de muncă; 

- delegarea şi detaşarea — instituţii necesare în economia de piaţă. 

II. Conţinut: 

1. Nulitatea contractului individual de muncă 

Ca instituție juridică a dreptului muncii, nulitatea contractului individual de muncă este reglementată, pentru prima 
dată prin actualul Cod al muncii (art. 57). Anterior acestuia, nulitatea era aplicabilă în raporturile de muncă prin invocarea 
normelor dreptului civil. 

Spre deosebire de încetarea contractului de muncă care este determinată de situaţii intervenite pe parcursul executării 
contractului respectiv, nulitatea contractului este determinată de o cauză anterioară sau concomitentă încheierii acestuia 

Nulitatea în dreptul muncii nu retroactivează, contractul de muncă fiind un contract cu prestații succesive. 
Constatarea nulităţii unei clauze a contractului individual de muncă nu determină, în principiu, decât înlăturarea acesteia, având 
deci ca efect nulitatea parţială, iar nu cea a întregului contract. 

Constatarea nulităţii și stabilirea, potrivit legii, a efectelor acesteia se pot face prin acordul părților. 

Dacă părţile nu se înţeleg asupra nulităţii, conform art. 57 alin. 7 din Cod se pronunţă instanța judecătorească. Spre 
deosebire de dreptul civil, art. 283 lit. d din Codul muncii stabileşte: constatarea nulităţii unui contract individual sau colectiv 
de muncă poate fi cerută de părți pe întreaga perioadă de timp în care contractul respectiv este în ființă. 

Nulitatea determinată de existența viciilor de consimțământ (eroare, dol violență) are caracter relativ. Ea este, ca 
urmare, remediabilă. 

Ca o deosebire esenţială față de regimul nulităţii în dreptul civil, în dreptul muncii o serie de nulități absolute ale 
contractului individual de muncă sunt remediabile. 

Codul muncii — art. 57 alin. 5 — nu reglementează în detaliu efectele nulităţii, referindu-se numai la remunerarea 
muncii prestate în temeiul unui contract nul („Persoana care a prestat munca în temeiul unui contract individual de muncă nul 
are dreptul la remunerarea acesteia, corespunzător modului de îndeplinire a atribuţiilor de serviciu”). 

2. Modificarea contractului individual de muncă 

Codul muncii a menţinut regula potrivit căreia modificarea contractului individual de muncă se poate face numai prin 
acordul părților. 

Elementele contractuale care sunt supuse modificării prin acordul părților sau în mod unilateral sunt durata 
contractului, locul muncii, felul muncii, condiţiile de muncă, salariul şi timpul de muncă şi de odihnă. 

Modificarea contractului individual de muncă se realizează prin delegare, detaşare şi modificarea — temporară (sau 
definitivă) — a locului muncii sau/şi a felului muncii în aceeaşi unitate. 

După cum se poate remarca, Codul muncii nu mai reglementează, ca în trecut, instituţia transferului, instituție pe care 
o regăsim însă în cazul funcționarilor publici. 

Locul muncii poate fi modificat unilateral de către angajator prin delegarea sau detaşarea salariatului într-un alt loc de 


muncă decât cel prevăzut în contractul individual de muncă. 

a) Delegarea — reprezintă exercitarea temporară, din dispoziţia angajatorului, de către salariat, a unor lucrări sau 
sarcini corespunzătoare atribuţiilor de serviciu în afara locului său de muncă. 

(1) — Delegarea poate fi dispusă pentru o perioadă de cel mult 60 de zile şi se poate prelungi, cu acordul salariatului, cu 
cel mult 60 de zile. 

(2) Salariatul delegat are dreptul la plata cheltuielilor de transport şi cazare, precum şi la o indemnizaţie de delegare, în 
condiţiile prevăzute de lege sau de contractul colectiv de muncă aplicabil. 

b) Detaşarea — este actul prin care se dispune schimbarea temporară a locului de muncă, din dispoziţia angajatorului, 
la un alt angajator, în scopul executării unor lucrări în interesul acestuia. În mod excepţional, prin detaşare se poate modifica şi 
felul muncii, dar numai cu consimțământul scris al salariatului. 

- Detaşarea poate fi dispusă pe o perioadă de cel mult un an. 

- În mod excepţional, perioada detașării poate fi prelungită pentru motive obiective ce impun prezența salariatului la 
angajatorul la care s-a dispus detaşarea, cu acordul ambelor părţi din 6 în 6 luni. 

- Salatiatul poate refuza detaşarea dispusă de angajatorul său numai în mod excepţional şi pentru motive personale 
temeinice. 

- Salariatul detașat are dreptul la plata cheltuielilor de transport şi cazare, precum şi la o indemnizaţie de detaşare, în 
condiţiile prevăzute de lege sau de contractul colectiv de muncă. 

- Salariatul detașat are dreptul la plata cheltuielilor de transport şi cazare, precum şi la o indemnizaţie de detaşare, în 
condiţiile prevăzute de lege sau de contractul colectiv de muncă aplicabil. 

Drepturile cuvenite salariatului detaşat se acordă de angajatorul la care s-a dispus detașarea. 

Pe durata detaşării salariatului beneficiază de drepturile care îi sunt mai favorabile, fie de drepturile de la angajatorul 
cate a dispus detașarea, fie de drepturile de la angajatorul la care este detașat. 

Angajatorul care detaşează are obligaţia de a lua toate măsurile necesare pentru ca angajatorul la care s-a dispus 
detaşarea să îşi îndeplinească integral şi la timp toate obligaţiile față de salariatul detaşat. 

Dacă angajatorul la care s-a dispus detașarea nu îşi îndeplineşte integral şi la timp toate obligaţiile faţă de salariatul 
detașat, acestea vor fi îndeplinite de angajatorul care a dispus detașarea. 

În cazul în care există divergență între cei doi angajatori sau nici unul dintre ei nu îşi îndeplineşte obligaţiile potrivit 
prevederilor alin. (1) şi (2), salariatul detaşat are dreptul de a reveni la locul său de muncă de la angajatorul care l-a detaşat, de a 
se îndrepta împotriva oricăruia dintre cei doi angajatori şi de a cere executarea silită a obligaţiilor neîndeplinite. 

Pe durata delegării, respectiv a detaşării, salariatul îşi păstrează funcţia şi toate celelalte drepturi prevăzute în contractul 
individual de muncă. 

Precizăm că potrivit art. 48 din Codul Muncii angajatorul poate modifica temporar locul şi felul muncii, fără 
consimțământul salariatului, şi în cazul unor situaţii de forță majoră, cu titlu de sancțiune disciplinară sau ca măsură de 
protecţie a salariatului, în cazurile şi în condiţiile prevăzute de prezentul cod. 

3. Suspendarea contractului individual de muncă 

Prezentare generală 

Suspendarea contractului individual de muncă - în sens de instituţie juridică - este prevăzută, de art. 49-53 din Codul 
muncii care reglementează, pentru prima dată, de sine stătător suspendarea contractului individual de muncă. 

Sub regimul vechiului Cod, actele normative reglementau dispersat anumite cazuri de suspendare a contractului 
individual de muncă, dar nu şi instituţia juridică luată ca atare. 


A. Suspendarea de drept. În anumite cazuri, salariatul acceptă, prin voinţa sa, un anumit statut şi, ca urmare, îi devin 

incidente dispoziţiile legale care suspendă contractul individual de muncă. 

Cazurile în care suspendarea operează de drept sunt: 

a) concediul de maternitate, pe o perioadă de 126 de zile calendaristice (63 de zile înainte de naştere - perioada de 
sarcină şi 63 de zile - perioada de lăuzie). Concediile pentru sarcină şi lăuzie se compensează între ele, în funcţie de 
recomandarea medicului şi opțiunea persoanei beneficiare - art. 118 şi art. 119 din Legea nt. 19/2000. 

b) concediul pentru incapacitate temporară de muncă (de boală) diferențiat astfel: 

- durata sa este de cel mult 180 de zile în interval de un an, începând cu prima zi de îmbolnăvire pentru cei angajaţi 
cu contract de muncă pe durată nedeterminată; începând cu a 90-a zi concediul medical se poate prelungi, până la 180 de 
zile, cu avizul medicului expert al asigurărilor sociale (art. 103 alin. 1 şi 2 din Legea nr. 19/2000); pentru boli deosebit de grave 
durata poate fi mai mare (de regulă, până la 2 ani); 

- durata este de cel mult 90 de zile în cursul unui an calendaristic pentru cei încadraţi cu contract de muncă pe 
durată determinată; în caz de accident de muncă sau boală profesională, urgenţe medico-chirurgicale, tuberculoză sau alte 
boli, durata concediului este egală cu durata incapacității temporare de muncă (art. 104 alin. 1 şi 2 din Legea nr. 19/2000). 

c) carantina (art. 113 din Legea nr. 19/2000) constă în interzicerea continuării activităţii de către organele medicale, 
din cauza unei boli contagioase, pe durată determinată sau nedeterminată. 

d) efectuarea serviciului militar obligatoriu a fost un caz valabil până la 1 ianuarie 2007; la ora actuală, operează 
suspendarea doar în caz de concentrare sau mobilizare. 

e) exercitarea unei funcții în cadrul unei autorități executive, legislative ori judecătoreşti, pe toată durata 
mandatului. 

f) exercitarea unei funcţii de conducere salarizate în sindicat. 

g) forța majoră. 

h) în cazul în care salariatul este arestat preventiv, în condiţiile Codului de procedură penală. 

i) în alte cazuri expres prevăzute de lege, cum sunt, spre exemplu, perioada în care asistentul maternal profesionist 
nu are în plasament sau în încredințare copii (art. 8 alin. 5 din Hotărârea Guvernului nr. 217/1998) sau perioada în care 
muncitorii portuari nu lucrează, fiind constituiți în personal de rezervă (Ordonanţa Guvernului nt. 22/1999) sau pe durata 
întreruperii activităţii în construcții din cauza condiţiilor meteorologice (posibilă până la 90 de zile în intervalul 1 noiembrie 
al anului de întrerupere a activităţii şi 31 martie al anului următor, potrivit Legii nr. 215 /1997 privind Casa Socială a 
Constructorilor) etc. 

B. Suspendarea din iniţiativa salariatului poate interveni, potrivit art. 51 din Cod, ca urmare a unei opţiuni a 
acestuia în următoarele situații: 

a) concediul pentru creşterea copilului în vârstă de până la 2 ani şi, în cazul copilului cu handicap, până la 3 ani 
(art. 51 lit. a din Codul muncii şi art. 121 din Legea nr. 448/2006); 

b) concediul medical pentru îngrijirea copilului bolnav în vârstă de până la 7 ani iar, în în cazul copilului cu 
handicap, pentru afecțiunile intercurente (intermitente) până la împlinirea vârstei de 18 ani (art. 51 lit. b din Codul muncii și 
Ordonanţa de urgenţă a Guvernului nr. 148/2005 privind concedierile şi indemnizaţiile de asigurări sociale şi de sănătate; 

c) concediul paternal (art. 51lit. c din Codul muncii şi legea nr. 210/1999) — de regulă de 5 zile lucrătoare; 

d) concediul pentru formare profesională; 

e) exercitarea unor funcții elective în cadrul organismelor profesionale constituite la nivel central sau local pe toată 
perioada mandatului (art. 51 lit. e din Codul muncii; cum ar fi, spre exemplu, în cazul medicilor aleşi în organismele Colegiului 


Medicilor - Legea nr. 74/1995); 

f) participarea la grevă (art. 51 lit. f din Codul muncii, în ceea ce îi priveşte pe salariaţii grevişti); 

C. Suspendarea din inițiativa angajatorului, potrivit art. 52 din Cod, intervine în următoarele situații: 

a) pe durata cercetării disciplinare prealabile, în condiţiile legii (art. 52 lit. a din Codul muncii); astfel de condiţii 
sunt prevăzute în anumite statute disciplinare; 

b) ca sancțiune disciplinară generală - art. 52 alin. 1 lit. b şi art. 264 alin. 1 lit. b din Codul muncii sau cu titlu de 
sancțiune disciplinară specială - pentru magistrați - Legea nr.92/1992; medici - Legea nr. 74/1995; farmaciști - Legea nr. 
81/1997; 

c) în cazul în care angajatorul a formulat plângere penală împotriva salariatului sau acesta a fost trimis 
în judecată pentru fapte incompatibile cu funcţia deţinută până la rămânerea definitivă a hotărârii 
judecătoreşti (art. 52 alin. 1 lit. c). Conform art. 52 alin. 2 din Cod, în aceste cazuri, dacă se constată ulterior nevinovăția 
celui în cauză, salariatul îşi reia activitatea avută anterior şi i se va plăti o despăgubire egală cu salariul şi celelalte drepturi 
de care a fost lipsit pe perioada suspendării contractului său de muncă. 

d) În cazul întreruperii temporare a activității, fără încetarea raportului de muncă, în special pentru 
motive economice, tehnologice, structurale sau similare. Pe durata întreruperi temporare a activităţii angajatorului, 
salariaţii beneficiază de o indemnizaţie plătită din fondul de salarii, ce nu poate fi mai mică de 75% din 
salariul de bază corespunzător locului de muncă ocupat. Pe durata întreruperii temporare prevăzute la alin. 1, 
salariaţii se vor afla la dispoziția angajatorului , acesta având oricând posibilitatea să dispună reînceperea activității. 
Angajatorul este obligat să garanteze în plată un salariu brut lunar cel puţin egal cu salariul de bază minim brut pe ţară. 
Aceste dispoziţii se aplică şi în cazul în care salariatul este prezent la lucru, în cadrul programului, dar nu poate să-şi 
desfăşoare activitatea din motive neimputabile acestuia, cu excepţia grevei. 

e) pe durata detaşării (art. 52 alin. 1 lit. e). 

D. Suspendarea prin acordul părților se produce, potrivit art. 54 din Codul muncii, în cazul concediilor 
Iară plată: 

- pentru studii; 


- pentru interese personale. 


Modulul nr. 8: ÎNCETAREA CONTRACTULUI INDIVIDUAL DE MUNCĂ 


I. Obiective: 

- cunoaşterea cazurilor de încetare a contractului individual de muncă reglementate exhaustiv de Codul 
Muncii; 

- înţelegerea necesităţii respectării stricte a procedurilor de încetare a contractului individual de muncă. 

II. Conţinut: 

Încetarea contractului individual de muncă 

Cazurile de încetare a contractului individual de muncă sunt reglementate exhaustiv de Codul muncii. Potrivit art. 55 
din Cod, contractul individual de muncă poate înceta: 

a) de drept; 

b) ca urmare a acordului părților, la data convenită de acestea; 

c) ca urmare a voinţei unilaterale a uneia dintre părți, în cazurile şi în condițiile limitativ prevăzute de lege, respectiv: 


concedierea salariatului de către angajator şi demisia salariatului. 

Încetarea de drept a contractului individual de muncă este reglementată prin art. 56 din Codul muncii. Potrivit 
acestuia, contractul notează de drept: 

a) la data decesului salariatului sau angajatorului persoană fizică; 

b) la data rămânerii irevocabile a hotărârii judecătorești de declarare a morţii sau a punerii sub interdicţie a salariatului 
sau a angajatorului persoană fizică dacă aceasta antrenează lichidarea afacerii; 

c) ca urmare a dizolvării angajatorului persoană juridică, de la data la care persoana juridică îşi încetează existenţa; 

d) la data comunicării deciziei de pensionare pentru limită de vârstă, pensionarea anticipată, pensionare anticipată 
parțială sau pensionare pentru invaliditate a salariatului, potrivit legii; 

e) ca urmare a constatării nulității absolute a contractului, de la data la care nulitatea a fost constată prin acordul 
părţilor sau prin hotărâre judecătorească definitivă; 

f) ca urmare a admiterii cererii de reintegrare în funcţia ocupată de salariat a unei persoane concediate nelegal sau 
pentru motive ncîntemeiate, de la data tămânerii definitive a hotărârii judecătoreşti de reintegrare; 

g) ca urmare a condamnării la executarea unei pedepse privative de libertate de la data rămânetii definitive a hotărârii 
judecătoreşti de reintegrare; 

h) de la data retragerii, de către autorităţile sau organismele competente, a avizelor, autorizaţiilor sau atestătilor 
necesare pentru exercitarea profesiei; 

i) ca urmare a interzicerii exercitării unei profesii sau a unei funcții, ca măsură de siguranță sau pedeapsă 
complimentară, de la data rămânetrii definitive a hotărârii judecătoreşti prin care s-a dispus interdicția; 

j) la data expirării termenului contractului individual de muncă încheiat pe durată determinată; 

k) retragerea acordului părinţilor sau reprezentanţilor legali, în cazul salariaţilor cu vârsta cuprinsă între 15-16 ani. 

După cum se poate observa, în aceste cazuri, în mod obiectiv, contractul individual de muncă nu mai poate continua. 
În consecinţă, acesta încetează în virtutea legii, în chiar momentul apariţiei cauzei de încetare, fără vreo altă formalitate din 
partea angajatului. Cu toate acestea, este recomandabil ca, din rațiuni practice, angajatorul — printr-un act intern — să constate 
intervenţia situaţiei care determină încetarea de drept a contractului. 

Încetarea prin acordul părţilor 

Sediul materiei este, după cum arătat, tot art. 55 lit. b din Codul muncii. 

În aplicarea principiilor simetriei actelor juridice: cum încheiem contractul individual de muncă este rezultatul unui 
acord de voinţă, tot astfel — prin acordul părţilor — încetarea acestuia se poate realiza şi în cazul acordului de voinţă al celor 
două părți. 

Codul muncii nu conţine precizări privind condiţiile şi procedura încetării contractului. În doctrină şi în practică s-a 
subliniat în încetarea raporturilor de muncă trebuie să îndeplinească condiţiile de fond pentru validitatea oricărui act juridic (art. 
948 din Codul civil). Deşi înţelegerea părţilor în vederea încetării contractului individual de muncă se poate dovedi prin orice 
mijloc de probă, forma scrisă, ca şi la încheierea acestuia, este totuşi recomandabilă. 

Concedierea 

Codul muncii în vigoare realizează termenul de „concediere” pentru orice încetare a contractului de muncă din 
iniţiativa angajatorului. Evident, dreptul angajatorului de a concedia un salariat nu poate fi pus în discuţie, dar tot atât de 
evident este şi faptul că acesta o poate face numai în situaţiile expres şi limitările prevăzute de lege. Rațiunea unei asemenea 
soluţii se regăseşte, pe de o parte, în necesitatea protecţiei salariatului contra unor concedieri nelegale, iar, pe de altă parte, în 


stoparea unor posibile tendinţe de abuz patronal. 

Codul muncii recunoaşte expres dreptul tuturor salariaților la protecţie împotriva concedierilor nelegale (art. 6 alin. 2, 
teza finală şi art. 39 alin. 1 lit. j). Nici salariaţii nu pot renunţa la drepturile ce le sunt recunoscute prin lege. Orice asemenea 
tranzacţie fiind lovită de nulitate (art. 38). 

Concedierea poate fi dispusă pentru motive ce ţin de persona salariatului sau pentru motive care nu ţin de persoana 
lui. Această ultimă situaţie, concedierea poate fi individuală sau colectivă. 

A. Concedierea pentru motive ce țin de persona salariatului 

În art. 61 din Codul muncii sunt enumerate cazurile în care angajatorul poate dispune concedierea pentru motive ce ţin 
de persoana salariatului şi anume: 

a) în cazul în care salariatul a săvârşit o abatere gravă sau abateri repetate de la regulile de disciplină a muncii sau de la 
cele stabilite prin contractul individual de muncă contractul colectiv de muncă aplicabil sau regulamentul intern, ca sancţiune 
disciplinară; 

b) în cazul în care salariatul este arestat preventiv pentru o perioadă mai mare de 30 de zile, în condiţiile Codului de 
procedură penală; 

c) în cazul în care prin decizie a organelor competente de expertiză medicală se constată inaptitudinea fizică şi sau 
psihică a salariatului, fapt ce nu permite acestuia să îşi îndeplinească atribuţiile corespunzătoare locului de muncă ocupat; 

d) în cazul în care salariatul nu corespunde profesional locului de muncă unde este încadrat; 

e) în cazul în care salariatul îndeplineşte condiţiile de vârstă standard şi stagiul de cotizare şi nu a solicitat pensionarea 
în condiţiile legii. 

Concedierea disciplinară 

Poate interveni, conform art. 61 lit. a) atunci când salariatul săvârşeşte o abatere gravă sau abateri repetate nu numai de 
la disciplina muncii ci şi de la regulile „stabilite prin contractul individual de muncă, contractul colectiv de muncă aplicabil sau 
regulamentul intern”. 

Concedierea poate deci interveni pentru încălcarea obligaţiilor generale şi specifice ale salariaţilor legate de prestarea 
muncii, subordonarea ierarhică, de respectarea normelor de comportare în cadrul colectivului de muncă. 

Textul art. 61 lit. a din Codul muncii trebuie coroborat cu art. 264 lin. 1 lit. f din acelaşi cod, potrivit căruia sancţiunile 
disciplinare pe care le poate aplica angajatorul se numără și desfacerea disciplinară a contractului. 

Codul muncii nu defineşte şi nu enumeră abaterile grave. În condiţiile economiei de piaţă, abaterile disciplinare pot fi 
stabilite prin contractele colective de muncă sau regulamentele interne. 

În termenul art. 258 lit. f din Codul muncii, este obligatoriu ca regulamentul intern să cuprindă, abaterile disciplinare și 
sancţiunile aplicabile. O categorie de asemenea abateri, constituie abaterile grave. 

Intră în această categorie abaterile grave săvârşite cu vinovăţie care efectuează profund activitatea angajatorului şi fac 
imposibilă continuarea relațiilor de muncă. Gravitatea abaterii trebuie apreciată în urma analizării detaliate a tuturor 
elementelor sale, a împrejurărilor de fapt în care a fost comisă, a consecinţelor ei precum și a circumstanțelor personale ale 
autorului ei (gradul de vinovăţie, comportarea generală la serviciu, eventualele sancţiuni suferite anterior. 

Fapta săvârşită cu vinovăţie şi aceasta de o anumită gravitate justifică desfacerea contractului. Dar, o dată această 
condiţie îndeplinită, faptele care pot justifica desfacerea contractului de muncă sunt de o mare diversitate. 

Angajatorul poate dispune concedierea şi pentru abateri repetate (cel puţin două). 

În aprecierea gravităţii conduitei culpabile, când faptele sunt repetate, este esenţial de identificat atitudinea psihică a 
persoanei, perseverența ei — cu vinovăţie — în săvârşirea abaterilor. 


Şi abaterile de la normele de comportare pot determina concedierea disciplinară. Crearea sau menţinerea unei stări de 

tensiune în colectivul de muncă, insubordonarea constituie abateri de la normele de comportare, care, În funcţie de gravitatea 
acestora pot conduce la concediere. 

Nu se au, aşadar, în vedere şi normele de comportare în familie sau în societate, în general. De altfel, disciplina muncii 
în principiu, nici nu poate fi afectată decât de abaterile săvârşite în cadrul angajatorului. 

Concedierea disciplinară poate fi dispusă numai după efectuarea de către angajator a cercetării prealabile, în cursul 
căreia salariatul are dreptul să formuleze şi să susţină toate apărările în favoarea sa, să ofere toate probele şi motivațiile pe care 
le consideră necesare (art. 63 alin. 1 şi art.267 alin. 4 din Codul muncii). 

Concedierea în cazul arestării preventive a salariatului pentru o perioadă mai mare de 30 de zile. În acest caz 
de concediere, trebuie avute în vedere dispoziţiile Codului de procedură penală privind arestarea preventivă (art.146-150), care 
poate fi dispusă în situaţia în care sunt probe sau indicii temeinice că cel în cauză a săvârşit o faptă prevăzută de legea penală. 

Condiţia necesară şi suficientă pentru validarea concedierii în acest caz este lipsa prelungită a persoanei de la locul de 
muncă, care poate influența negativ continuitatea activității în unitate. Arestarea nu implică prin sine însăşi vinovăția. 

Concedierea înainte de trecerea termenului prevăzut este nelegală, dar nulitatea este acoperită dacă detenţiunea s-a 
prelungit peste acest termen. Dacă salariatul a fost eliberat înainte de împlinirea termenului legal, angajatorul este obligat să-l 
primească la lucru, refuzul său fiind ilegal. Deoarece este o facultate - şi nu o obligație - pentru angajator, dacă persoana în 
cauză revine la lucru după liberarea sa, iar contractul de muncă nu fusese încă desfăcut, o atare măsură nu se mai justifică. 

Concedierea în cazul inaptitudinii fizice și/sau psihice a salariatului. 

Pentru a dobândi și menţine calitatea de salariat, orice persoană fizică trebuie să fie aptă pentru prestarea acelei munci, 
atât din punct de vedere fizic, cât şi psihic. De aceea, este reglementat examenul medical, nu numai la încheierea contractului 
individual de muncă, ci şi periodic pe parcursul executării sale. 

Fiind vorba de o inaptitudine fizică şi/sau psihică, este exclusă culpa salariatului în luarea măsurii concedieri. 

În orice situaţie, însă, inaptitudinea fizică şi/sau psihică trebuie stabilită de către medicul de medicină a muncii, în 
conformitate cu dispoziţiile art.8 lit.f din Legea nr.418/2004). 

Anterior concedierii, angajatorul are obligaţia de a-i propune salariatului alte locuri de muncă vacante în unitate, 
compatibile cu pregătirea profesională sau, după caz, cu capacitatea de muncă stabilită de medicul de medicină a muncii, iar 
când nu dispune de astfel de locuri trebuie să solicite sprijinul agenţiei teritoriale de ocupare a forței de muncă în vederea 
redistribuirii salariatului (art. 64 din Codul muncii). Angajatul are obligaţia să-i acorde şi preaviz (art. 73). 

Concedierea pentru necorespunderea profesională 

Potrivit art.61 lit.d din Codul muncii, angajatorul poate dispune concedierea şi în cazul în care salariatul nu corespunde 
profesional locului de muncă în care este încadrat. 

Sfera situațiilor în care poate interveni această concediere: 

- retragerea avizelor, autorizaţiilor sau atestărilor pentru exercitarea profesiei constituie, în prezent, o situație în care 
contractul de muncă încetează de drept (art.56 lit.h); 

- inaptitudinea fizică şi/sau psihică constituie aşa cum s-a arătat anterior, o situaţie distinctă care antrenează 
concedierea. 

Necorespunderea profesională a fost definită în literatura juridică ca acea împrejurare de natură obiectivă sau 
subiectivă care conduce ori este aptă să conducă la obținerea unor performanţe profesionale mai scăzute decât cele pe cate, în 
mod rezonabil, angajatorul e îndrituit a le aştepta de la salariat. 

Se impune ca angajatorul să probeze fapte obiective şi repetate de natură să evidenţieze astfel de carenţe profesionale, 


delimitându-se în acest mod, de neindeplinirea accidentală, dar culpabilă, a obligaţiilor de serviciu (situaţie în care poate 

interveni concedierea disciplinară). 

Concedierea în discuţie, fiind considerată neimputabilă salariatului, presupune anumite obligaţii ale angajatorului şi 
anume: 

- să evalueze prealabil salariatul, conform procedurii de evaluare stabilită prin contractul colectiv de muncă aplicabil, 
încheiat la nivel naţional, la nivel de ramură de activitate sau de grup de unităţi, precum şi prin regulamentul intern (art. 63 alin. 
2); 

- să-i propună salariatului, anterior, alte locuri de muncă vacante în unitate, compatibile cu pregătirea profesională sau, 
după caz, cu capacitatea sa de muncă iat când nu dispune de asemenea locuri să solicite sprijinul agenţiei teritoriale de ocupare 
a forţei de muncă în vederea redistribuirii celui în cauză (art.64 alin.1 şi 2 din Codul muncii); 

- să-i acorde preavizul prevăzut de Codul muncii (art.73 alin1) şi de Contractul colectiv de muncă la nivel naţional (art.74 
alin.2); 

- să acorde o compensație de 50% din salariul lunar, în afara drepturilor cuvenite la zi (art.76 alin.1 din Contractul colectiv 
de muncă unic la nivel naţional). 

Concedierea în cazul îndeplinirii condițiilor de vârstă standard şi a stagiului de cotizare. 

Sunt formulate două condiţii cumulative pentru ca angajatorul să poată dispune concedierea într-un atare caz: 

- îndeplinirea sa de către salariat a condiţiilor de vârstă standard și a stagiului pentru limită de vârstă; 

- salariatul să nu fi solicitat pensionarea. 

Privind prima condiţie urmează să se ţină seama de dispoziţiile Legii nr. 19/2000 privind sistemul public de pensii şi 
alte drepturi sociale. 

Dacă sunt îndeplinite cele două condiţii, iar salariatul nu a solicitat pensionarea, angajatorul este îndreptăţit să îl 
concedieze în temeiul art. 61 lit. e din Codul muncii. 

Dacă însă a făcut o atare solicitare, concedierea nu mai poate dispusă, urmând ca raporturile de muncă să înceteze de 
drept în temeiul art. 56 alin. 1 lit. d din acelaşi Cod. 

Potrivit acestui act normativ, vârsta standard de pensionare este de 60 de ani pentru femei şi 65 de ani pentru bărbaţi, 
stagiul complet de cotizare este de 30 de ani pentru femei şi de 35 de ani pentru bărbaţi, iar stagiul minim de cotizare atât 
pentru femei, cât şi pentru bărbaţi este de 15 ani. 

Atingerea vârstei standard de pensionare şi a stagiului complet de cotizare se va realiza într-un termen de 13 ani 
începând cu data de 1 aprilie 2001. 

B. Concedierea pentru motive care nu ţin de persoana salariatului. În conformitate cu noua redactare a art. 65 
din Codul muncii, această concediere reprezintă încetarea contractului, determinată de desființarea locului de muncă ocupat de 
salariat din unul sau mai multe motive care ţin de persoana acestuia (alin. 1). 

Motivul concedierii nu este inerent persoanei salariatului, ci exterior acesteia. Nu mai este vorba spre exemplu, de 
abateri disciplinare. El nu ar putea fi imputat nici angajatorului (se exclude subiectivismul acestuia), ci determinat de cauze 
obiective consecinţă a unei noi organizări a unităţii care impun restructurarea personalului, desființarea unor locuri de muncă. 

Condiţia de legalitate impusă este ca desființarea locului de muncă să fie efectivă şi să aibă o cauză reală și serioasă 
(art.65 alin.2). 

Desființarea locului de muncă este efectivă, atunci când el este suprimat din structura angajatorului, când nu se mai 
regăseşte în organigrama acesteia, ori în statul de funcții. 

Cauza este reală, când prezintă un caracter obiectiv, adică este impusă de dificultăţi economice sau transformări 


tehnologice etc., independentă de buna sau teaua credinţă a angajatorului . 

Este serioasă, când se impune din necesităţi evidente privind îmbunătăţirea activităţii şi nu disimulează realitatea. Cauza 
serioasă este aceea care face imposibilă continuarea activităţii la un loc de muncă, fără pagube pentru angajator. 

Prin contractul co/ectiv de muncă unic la nivel național s-au stabilit o serie de reguli privind concedierea. În cazul în care 
unitatea este pusă în situaţia de a efectua reduceri de personal ca urmate a restrângetrii activităţii, retehnologizării, automatizării 
şi robotizării procesului de producţie, părţile convin asupra respectării următoarelor principii: 

a) patronul va pune la dispoziţia sindicatului justificarea tehnico-economică asupra măsurilor privind posibilităţile de 
redistribuirea personalului, modificarea programului de lucru, organizarea de cursuri de calificare, recalificare sau reorientare 
profesională; 

b) justificarea tehnico-economică, împreună cu obiecțiile şi propunerile sindicatului, vor fi depuse spre analiză şi 
avizare consiliului de administraţie sau, după caz, adunării generale; 

c) concomitent patronul va informa sindicatul asupra motivelor ce stau la baza reducerii numărului de salariaţi, 
precum şi asupra posibilităţilor de redistribuire a acestora; anunţul se va face astfel: 

- la întreprinderile cu un efectiv sub 100 de salariaţi, cu 45 de zile înainte; 

- la întreprinderile cu 101-300 salariați, cu 60 de zile înainte; 

- la întreprinderile cu peste 301 salariați cu 90 de zile înainte (art.77). 

În situaţia în care disponibilizările de personal nu pot fi evitate, conducerea unităţii va comunica în scris fiecărui 
salariat al cărui post urmează a fi desfiinţat dacă i se oferă sau nu un alt loc de muncă ori cuprinderea într-o formă de re- 
calificare profesională în vederea ocupării unui post în aceeaşi unitate. 

În cazurile în care salariaţilor nu li se pot oferi locuri de muncă ori aceștia refuză locul de muncă oferit sau cuprinderea 
într-o formă de recalificare, conducerea unităţii le va comunica în scris termenul de preaviz (art. 78). 

La aplicarea efectivă a reducerii de personal, după reducerea posturilor vacante de natura celor desfiinţate, măsurile 
vor afecta în ordine: 

a) contractele de muncă ale salariaţilor care cumulează două sau mai multe funcţii precum şi ale celor care cumulează 
pensia cu salariul; 

b) contractele de muncă ale persoanelor care îndeplinesc condiţiile de pensionare la cererea unităţii; 

c) contractele de muncă ale persoanelor care Îndeplinesc condiţiile de pensionare la cererea lor; 

La luarea măsurii de desfacere a contractului vor fi avute în vedere următoarele criterii minimale: 

a) dacă măsura at putea afecta doi soţi care lucrează în aceeaşi unitate se desface contractul de muncă al soţului care 
are venitul cel mai mic, fără ca prin aceasta să se poată desface contractul de muncă al unei persoane care ocupă un post 
neavizat de reducere; 

b) măsura să afecteze mai întâi persoanele care nu au copii în întreţinere; 

c) măsura să afecteze numai în ultimul rând femeile care au în îngrijire copii, bărbaţi văduvi sau divorţaţi care au în 
îngrijire copii, unici întreţinători de familie, precum şi salariaţi bărbaţi sau femei, care mai au cel mult 3 ani până la pensionare 
la cererea lor. 

Cei disponibilizați pot beneficia și de compensații. 

Criteriile de mai sus, prevăzute de Contractul colectiv de muncă unic la nivel naţional sunt de natură socială şi nu 


profesională. 


31 


C. Concedierea colectivă 

Regimul general 

Sediul materiei: art. 68-72 din Codul muncii şi Ordonanţa de Urgenţă a Guvernului nr. 98/1999 (aprobată prin Legea 
nr. 312/2001) şi modificată prin Ordonanţa de Urgenţă a Guvernului nr. 49/2003 (aprobată prin Legea nr. 511/2002). 

Definiţie. Prin concediere colectivă se înţelege concedierea, într-o perioadă de 30 de zile calendaristice, din unul sau 
mai multe motive care nu ţin de persoana salariatului, a unui număr de: 

a) cel puţin 10 salariaţi, dacă angajatorul care disponibilizează are încadraţi mai mult de 20 de salariaţi şi mai puţin de 
100 de salariaţi; 

b) cel puţin 10% din salariaţi, dacă angajatorul care disponibilizează are încadraţi cel puţin 100 de salariaţi, dar mai 
puţin de 300 de salariați; 

c) cel puţin 30 de salariaţi, dacă angajatorul care disponibilizează are încadraţi cel puţin 300 de salariaţi. 

La stabilirea numărului efectiv de salariați concediați colectiv se iau în calcul şi acei salariați cărora le-au încetat 
contractele individuale de muncă din iniţiativa angajatorului, din unul sau mai multe motive, fără legătură cu persoana 
salariatului, cu condiţia existenţei a cel puţin 5 concedieri. 

Obligatiile angajatorului de informare şi consultare. Notificarea intenţiei de concediere colectivă. În cazul în 
care angajatorul intenţionează să efectueze concedieri colective, acesta are obligaţia de a iniţia, în timp util şi în scopul ajungerii 
la o înţelegere, în condiţiile prevăzute de lege, consultări cu sindicatul sau, după caz, cu reprezentanții salariaţilor, cu privire cel 
puţin la: 

a) metodele şi mijloacele de evitare a concedierilor colective sau de reducere a numărului de salariaţi care vor fi 
concediați; 

b) atenuarea consecințelor concedierii prin recurgerea la măsuri sociale care vizează, printre altele, sprijin pentru 
recalificarea sau reconversia profesională a salariaţilor concediaţi. 

În perioada în care au loc consultări pentru a permite sindicatului sau reprezentanţilor salariaţilor să formuleze 
propuneri în timp util, angajatorul are obligația să le furnizeze toate informațiile relevante şi să le notifice, în scris, următoarele: 
a) numărul total şi categoriile de salariaţi; 

b) motivele care determină concedierea preconizată; 
c) numărul şi categoriile de salariați care vor fi afectați de concediere; 
d) criteriile avute în vedere, potrivit legii şi/sau contractelor colective de muncă, pentru stabilirea ordinii de prioritate 


la concediere; 


e) măsurile avute în vedere pentru limitarea numărului concedierilor; 
f) măsurile pentru atenuarea consecinţelor concedierii şi compensaţiile ce urmează să fie acordate salariaţilor concediaţi, 
conform dispoziţiilor legale și/sau contractului colectiv de muncă aplicabil; 

g) data de la care sau perioada în care vor avea loc concedierile; 

h) termenul înăuntrul căruia sindicatul sau, după caz, reprezentanții salariaților pot face propuneri pentru evitarea ori 
diminuarea numărului salariaţilor concediați. 

Obligaţiile prevăzute la alin. (1) şi (2) se menţin indiferent dacă decizia care determină concedierile colective este 
luată de către angajator sau de o întreprindere care deţine controlul asupra angajatorului. 

În situaţia în care decizia care determină concedierile colective este luată de o întreprindere care deţine controlul 
asupra angajatorului, acesta nu se poate prevala, în nerespectarea obligațiilor prevăzute la alin. (1) și (2), de faptul că 


întreprinderea respectivă nu i-a furnizat informațiile necesare. 

Comunicarea notificării către autoritățile competente. Angajatorul are obligația să comunice o copie a notificării 
prevăzute la art. 69 alin. (2) inspectoratul teritorial de muncă şi agenţiei teritoriale de ocupare a forţei de muncă la aceeaşi dată 
la care a comunicat-o sindicatului sau, după caz, reprezentanților salariaților. 

Sindicatul sau, după caz, reprezentanții salariaților pot propune angajatorului măsuri în vederea evitării concedierilor 
ori diminuării numărului salariaților concediaţi într-un termen de 10 zile calendaristice de la data primirii notificări. 

Angajatorul are obligaţia de a răspunde în scris şi motivat la propunerile formulate în termen de 5 zile calendaristice 
de la primirea acestora. 

Notificarea deciziei de concediere colectivă. În situaţia în care, ulterior consultărilor cu sindicatul sau 
reprezentanţii salariaților angajatorul decide aplicarea măsurii de concediere colectivă, acesta are obligaţia de a notifica în scris 
inspectoratul teritorial de muncă şi agenţia teritorială de ocupare a forţei de muncă, cu cel puţin 30 de zile calendaristice 
anterioare datei emiterii deciziilor de concediere. 

Notificarea trebuie să cuprindă toate informaţiile relevante cu privite la intenţia de concediere colectivă, precum şi 
rezultatele consultărilor cu sindicatul sau reprezentanţii salariaților în special motivele concedierilot, numărul total al salaria- 
ţilor, numărul salariaţilor afectaţi de concediere şi data de la care sau perioada în care vor avea loc aceste concedieri. 

Angajatorul are obligația să comunice o copie a notificării prevăzute la alin. (1) sindicatului sau reprezentanților 
salariaţilor, la aceeaşi dată la care a comunicat-o inspectoratului teritorial de muncă şi agenţiei teritoriale de ocupare a forței 
de muncă. 

Sindicatul sau reprezentanții salariaților pot transmite eventuale puncte de vedere inspectoratului teritorial de muncă. 

La solicitarea motivată a oricăreia dintre părţi, inspectoratul teritorial de muncă, cu avizul agenției teritoriale de 
ocupare a forţei de muncă, poate dispune reducerea perioadei de cel puţin 30 de zile calendaristice fără a aduce atingere 
drepturilor individuale cu privire la perioada de preaviz. Inspectoratul teritorial de muncă are obligaţia de a informa în timp 
util angajatorul şi sindicatul sau reprezentanţii salariaţilor, după caz, asupra reducerii acestei perioade precum şi despre 
motivele care au stat la baza acestei decizii. 

În perioada prevăzută la art. 71' (alin. 1), agenţia, teritorială de ocupare a forţei de muncă trebuie să caute soluţii la 
problemele ridicate de concedierile colective preconizate şi să le comunice în timp util angajatorului și sindicatului ori, după 
caz, reprezentanților salariaților. 

La solicitarea motivată a oricăreia dintre părţi, inspectoratul teritorial de muncă, cu consultarea agenţiei teritoriale de 
ocupare a forței de muncă, poate dispune amânarea momentului emiterii deciziilor de concediere cu maximum 10 zile 
calendaristice, în cazul în care aspectele legate de concedierea colectivă avută în vedere nu pot fi soluționate până la data 
stabilită în notificarea de concediere colectivă prevăzută la art. 71! alin. (1) ca fiind data emiterii deciziilor de concediere. 

Inspectoratul teritorial de muncă are obligaţia de a informa în scris angajatorul şi sindicatul sau reprezentanţii 
salariaţilor, după caz, asupra amânării momentului emiterii deciziilor de concediere, precum şi despre motivele care au stat la 
baza acestei decizii, înainte de expirarea perioadei iniţiale prevăzute la art. 71! alin. (|. 

Interdicția de a face noi angajări după concedierea colectivă. Dreptul salariaților concediaţi la reangajare. 
Angajatorul care a dispus concedieri colective nu poate face noi încadrări pe locurile de muncă ale salariaţilor concediaţi timp 
de 9 luni de la data concedierii acestora. 

În situaţia în care în această perioadă se reiau activităţile a căror încetare a condus la concedieri colective, angajatorul 
are obligaţia de a transmite salariaţilor care au fost concediaţi o comunicare scrisă în acest sens şi de a-i reangaja pe aceleaşi 
locuri de muncă pe care le-au ocupat anterior, fără examen sau concurs ori perioadă de probă. 


Salariaţii au la dispoziţie un termen de maximum 10 zile lucrătoare de la data comunicării angajatorului pentru a-și 

manifesta în scris consimțământul cu privire la locul de muncă oferit. 
În situaţia în care salariaţii care au dreptul de a fi reangajaţi nu îşi manifestă în scris consimțământul în termenul 
prevăzut la alin. (3) sau refuză locul de muncă oferit, angajatorul poate face noi încadrări pe locurile de muncă rămase 


vacante. 


Modulul nr. 8: RĂSPUNDEREA DISCIPLINARĂ 


I. Obiective: 

Cunoașterea de către studenţi a unei importante instituţii a dreptului muncii; 

Înțelegerea importanţei respectării disciplinei muncii; 

Înțelegerea limitelor legale ale puterii disciplinare a angajatorilor. 

II. Conţinutul temei: 

1. Considerente generale 

Codul muncii prevede în art. 39 alin. 2 lit. b şi lit. c obligația salariatului de a respecta disciplina muncii. 


Angajatorul dispune de prerogativă disciplinară, având dreptul de a aplica, potrivit legii, sancțiuni disciplinare 
salariaţilor săi ori de câte ori constată că salariaţii au săvârşit o abatere disciplinară. 


Disciplina muncii reprezintă o obligaţie juridică, având caracter de sinteză, deoarece însumează, în esenţă, totalitatea 
îndatoririlor de serviciu ale salariaților. 

Răspunderea disciplinară priveşte exclusiv salariaţi; ea nu operează și în cazul persoanelor care prestează o muncă în 
temeiul unor contracte civile, comerciale sau al celor care lucrează în baza unor contracte de voluntariat. 

2. Dreptul comun disciplinar 

Caracterizarea răspunderii disciplinare 


Ansamblul normelor legale care definesc abaterile disciplinare, stabilesc sancţiunile disciplinare şi reglementează 
condiţiile de fond şi procedurale pentru aplicarea lor constituie forma de răspundere juridică specifică dreptului muncii — 
răspunderea disciplinară. 


Răspunderea disciplinară se caracterizează prin următoarele trăsături: 

- este de natură contractuală; 

- se transpune într-o constrângere, după caz, în principal, materială sau, în principal, morală; 

- are un caracter exclusiv personal; 

- exercită atât o funcție sancționatorie, cât şi una preventivă şi educativă. 

În funcţie de obiectul social legalmente ocrotit, este posibil cumulul răspunderii disciplinare cu alte forme ale 
răspunderii juridice (patrimonială, contravențională, penală), dacă prin aceeaşi faptă au fost încălcate şi alte relații sociale, în 
raport cu starea de ordine disciplinată. 


Cel mai frecvent cumul de răspunderi juridice se produce atunci când printr-o singură faptă, săvârşită cu vinovăţie, se 
încalcă normele disciplinare şi, concomitent, se produce angajatorului un prejudiciu material. Salariatul va răspunde pe de-o 
parte, disciplinar şi, pe de altă parte, patrimonial. 


In cazul cumulului răspunderii disciplinare cu răspunderea penală se aplică regula: penalul ţine în loc disciplinarul. 
In cazul cumulului răspunderii disciplinare cu cea contravenţională, ancheta administrativă (în vederea aplicării unei 
sancţiuni contravenţionale) nu suspendă cercetarea disciplinară a salariatului care a săvârşit, prin aceeași faptă, atât o abatere 


disciplinară, cât şi o contravenţie. 

Cauzele de nerăspundere disciplinară sunt cele din materie penală (art. 44-51 Codul Penal), în măsura în care nu 
vin în contradicţie cu specificul raportului juridic de muncă. Sunt, astfel, cauze de nerăspundere (sau de neresponsabilitate) 
următoarele: legitima apărare; starea de necesitate; constrângerea fizică sau constrângerea morală; cazul fortuit; forța majoră; 
eroarea de fapt; executarea ordinului de serviciu emis în mod legal. 

Executarea unui ordin de serviciu vădit ilegal, emis cu încălcarea normelor juridice privind competenţa organului 
emitent, conţinutul şi forma ordinului respectiv, nu-l exonerează pe salariat de răspundere disciplinară. 


Constituie abatere disciplinară (art. 263 alin. 2 din Codul muncii) fapta în legătură cu munca şi care constă într-o 
acțiune sau inacțiune săvârşită cu vinovăţie de către salariat, prin care acesta a încălcat normele legale, regulamentul intern, 
contractul individual de muncă sau contractul colectiv de muncă aplicabil, ordinele şi dispoziţiile legale ale conducătorilor 
ierarhici. 


Săvârşirea abaterii disciplinare reprezintă condiţia necesară şi suficientă pentru declanşarea răspunderii disciplinare. 
Spre a răspunde disciplinar, se impun a fi întrunite următoarele elemente constitutive ale abaterii disciplinare: 
- obiectul (relaţiile sociale de muncă, ordinea şi disciplina la locul de muncă); 


- latura obiectivă (respectiv fapta — acţiune sau inacţiune — care înfrânge obligaţiile izvorâte din contractul individual de 
muncă); abaterea disciplinară poate să constea într-o singură faptă, ori dintr-o faptă continuă; 


- subiectul (întotdeauna o persoană fizică, în calitate de subiect calificat, respectiv un salariat); 


- latura subiectivă (vinovăția — intenţia, directă şi indirectă şi culpa din uşurinţă sau nesocotinţă) care trebuie să se 
aprecieze conctet în funcţie de pregătirea profesională, capacitatea, aptitudinile şi experienţa salariatului respectiv. 


Fapta ilicită (abaterea disciplinară) trebuie să se afle într-o legătură cauzală cu un rezultat nociv pe plan disciplinar. 

În considerarea unor rațiuni speciale care vizează anumite domenii ale activităţii economice reglementate prin statute 
profesionale legiuitorul a reglementat anumite fapte ca abateri disciplinare. 

Sancţiunile disciplinare 


Sancţiunile disciplinare generale şi condiţiile aplicării lor sunt determinate de Codul muncii expres şi limitativ. 
Aplicarea acestora este o problemă de apreciere lăsată la latitudinea angajatorului în raport de gravitatea abatetii, acesta putând 
alege una din sancţiunile aflate pe scara sancţiunilor disciplinare. 


Sancţiunile generale: 


ES) 


avertisment scris; 


b) suspendarea contractului individual de muncă pentru o perioadă ce nu poate depăşi 10 zile lucrătoare; 


O 


retrogradarea din funcţie, cu acordarea salariului corespunzător funcţiei în care s-a dispus retrogradarea, pentru o 
durată ce nu poate depăși 60 de zile; 


d) reducerea salariului de bază pe o durată de 1-3 luni cu 5-10%; 


e) reducerea salariului de bază şi/sau, după caz, şi a indemnizaţiei de conducere, pe o perioadă de 1-3 luni, cu 5-10%; 
în acest caz este vorba despre salariaţii care au funcţii de conducere potrivit art. 294 din Cod. Textul actual — art. 204 alin. 1 lit. 
e — consacră două ipostaze posibile (fiecare dintre ele lăsată la aprecierea angajatorului): - prima: reducerea concomitentă a 
salariului şi a indemnizaţiei de conducere (pe o perioadă de 1-3 luni, cu 5-10%); - a doua: reducerea numai a indemnizaţiei de 
conducere; 


f) desfacerea disciplinară a contractului de muncă, sancţiunea disciplinară cea mai gravă. Art. 264 lit. f se impune a fi 
coroborat cu art. 61 lit. a din Codul muncii. 


Sancţiunile disciplinare, care se transpun în diminuare veniturilor salariale pot fi luate, cu excepţia concedieri 
disciplinare, numai pe durată determinată. Ele nu pot avea caracter permanent. 


În mod expres (în art. 265 alin. 1), amenda disciplinară este interzisă. 
Neaplicarea unei anumite măsuri de stimulare materială a salariatului (cum ar fi neacordarea unei prime) nu are 
semnificaţia unei amenzi disciplinare, ci a unei acţiuni a angajatorului de gestiune internă a forţei de muncă. 


Acţiunea disciplinară 

De regulă, aplicarea unei anumite sancţiuni disciplinare este lăsată de lege la aprecierea angajatorului. De aceea, se 
spune că acțiunea disciplinară constituie o prerogativă a angajatorului. Sunt, totuşi, situații de excepție când legea 
instituie obligația angajatorului de a-l sancţiona pe salariatul vinovat de săvârşirea unei anumite abateri disciplinare. Spre 
exemplu, dacă a avut loc o manifestare de hărțuire sexuală, potrivit art. 11 lit. c din Legea nr. 202/2002, angajatorul este 
obligat, după sesizare, să aplice o sancţiune disciplinară. 


Acţiunea disciplinară nu are un sens jurisdicțional (de judecare în contradictoriu a abaterii salariatului). Ea constituie 
o prerogativă a angajatorului care decurge din necesitatea conducerii şi desfășurării normale a procesului de muncă. 


Constatarea abaterii disciplinare trebuie să fie rezultatul unei analize întreprinse de angajator, denumită legal şi în 
practică cercetare (anchetă) disciplinară. 


Sub sancţiunea nulității absolute, nici o măsură (disciplinară), cu excepţia avertismentului, nu poate fi dispusă înainte 
de efectuarea unei cercetări disciplinare prealabile. 


Cercetarea disciplinară trebuie să aibă loc înaintea sancționării salariatului. Cercetarea prealabilă a faptei ce constituie 
abaterea, ascultarea celui în cauză şi verificarea susţinerilor făcute de el în apărare înainte de aplicarea sancţiunii disciplinare, 
sunt obligatorii; în cazul în care această condiţie legală nu a fost îndeplinită, instanţa de judecată va constata nulitatea deciziei 
de desfacere disciplinară a contractului de muncă. 


Unitatea nu este în culpă pentru nerespectarea prevederilor legale vizând necesitatea audierii salariatului, prealabil 
sancționării lui, atâta timp cât salariatul însuși este cel care nu a permis respectarea acestor prevederi. 


Conform art. 266, alegerea sancţiunii disciplinare dintre cele prevăzute de lege se face de către angajator, în funcţie de 
gravitatea faptei, avându-se în vedere următoarele: împrejurările în care fapta a fost săvârşită; gradul de vinovăţie a salariatului; 
consecinţele abaterii disciplinare; comportarea generală în serviciu a salariatului; eventualele sancţiuni disciplinare suferite 
anterior de acesta. 

Potrivit art. 265 alin. 2, pentru aceeași abatere se poate aplica numai o singură sancțiune. 


Angajatorul dispune de puterea de a individualiza sancţiunea disciplinară, aplicând-o pe cea pe care o consideră drept 
eficientă. Principiul egalităţii de tratament faţă de toţi salariaţii îi impune angajatorului obligaţia negativă de a nu săvârşi un act 
de discriminare prin aplicarea sancțiunii disciplinare. 


Toate sancţiunile disciplinare se aplică numai de către angajator. Competența de sancţionare disciplinară revine, deci, 
potrivit legii, exclusiv angajatorului. 


Conform art. 268 alin. 1, aplicarea sancţiunii disciplinare se poate face în termen de 30 de zile calendaristice 
de la data când cel în drept (angajatorul) a luat cunoştinţă de săvârşirea abaterii disciplinare (termen de prescripţie), 
dar nu mai târziu de 6 luni de la data săvârșirii faptei (termen de decădere). Valabilitatea deciziei de sancţionare este 
condiţionată de respectarea ambelor termene în mod cumulativ. 


Sub sancţiunea nulităţii absolute, conform art. 268 alin. 2 din Cod, în decizia de sancționare disciplinară trebuie să 
se cuprindă: descrierea faptei; precizarea prevederilor din statutul de personal, regulamentul intern sau contractul colectiv de 
muncă aplicabil care au fost încălcate de salariat, motivele pentru care au fost înlăturate aplicările formulate de salariat sau 
motivele pentru care, în condiţiile prevăzute de art. 267 alin. 3 (neprezentarea salariatului la cercetarea disciplinară fără un 
motiv obiectiv), nu a fost efectuată cercetarea; temeiul de drept în baza căruia se aplică sancţiunea disciplinară; termenul în care 
sancţiunea poate fi contestată; instanța competentă la care sancţiunea poate fi contestată. 


Lipsa motivătii deciziei de sancţionare disciplinară antrenează nulitatea ei. 


Decizia de sancţionarea se comunică salariatului în cel mult 5 zile calendaristice de la data emiterii şi produce efecte de 
la data comunicării (art. 268 alin. 3), sub semnătură de primire, ori, în caz de refuz al primirii, prin scrisoare recomandată, 
adresată la domiciliul sau reşedinţa salariatului respectiv. 


Angajatorul — care a aplicat sancţiunea disciplinară — o poate revoca, total sau parţial, dacă au apărut elemente noi 
favorabile salariatului, dar numai în măsura în care nu s-a pronunţat încă un organ de jurisdicție a muncii. 


Impotriva aplicării oricărei sancţiuni disciplinare, legea prevede posibilitatea executării unei căi de atac, prin 
plângere. Decizia de sancţionare poate fi contestată de salariat, conform art. 268 alin. 5, coroborat cu art. 283 lit. b, în termen 


de 30 de zile calendaristice de la data comunicării. Exercitarea căii de atac de către cel sancţionat nu suspendă executarea 
sancţiunii disciplinare. 


Organul de jurisdicție a muncii competent să judece, în primă instanţă, contestaţiile împotriva tuturor sancţiunilor 
disciplinare generale este tribunalul. 

In cazul admiterii plângerii salariatului, instanţa judecătorească poate stabili ea însăşi aplicarea altei sancțiuni 
disciplinare (evident, mai uşoare). 


Revizuirea — cale extraordinară de atac — nereglementată expres de Codul muncii și nici de Legea nr. 168/1999 
privind soluţionarea conflictelor de muncă trebuie considerată, în condiţiile statului de drept, ca admisibilă. Revizuirea poate 
interveni atunci când, ulterior aplicării sancţiunii disciplinare, apar probe, împrejurări sau acte noi care scot în evidenţă 
nevinovăția sau o vinovăție mai mică a salariatului respectiv. 

3. Dreptul special disciplinar 


Art. 264 alin. 2 din Cod dispune că în cazul în care, prin statute profesionale aprobate prin lege specială, se stabileşte 
un alt regim sancționator (de aceeași natură, respectiv disciplinar), se aplică acesta (iar nu pe cel prevăzut de Titlul XI, Cap. Il 


din Cod). 
Statutele cuprind şi norme speciale care instituie reglementări noi, fără a se abate însă de la principiile generale ale 


răspunderii disciplinare din dreptul comun disciplinar. 


Modulul nr. 9 — RĂSPUNDEREA PATRIMONIALĂ 


I. Obiective: 
- cunoaşterea și înțelegerea acestor importante instituții ale dreptului muncii 


- înţelegerea răspunderii patrimoniale a celor două părţi în economia de piaţă 


II. Conţinut: 
Răspunderea patrimonială 
1. Considerente generale 


Codul muncii reglementează răspunderea patrimonială într-un capitol distinct — al II-lea (din titlul al XI-lea — 
„Răspunderea juridică”) — art. 269-275. 


Răspunderea patrimonială reciprocă a părţilor raportului juridic de muncă (angajator şi salariat) izvorăşte din 
contractul individual de muncă, are caracter reparatoriu şi se întemeiază, conform art. 269 şi art. 270 din Codul muncii, pe 
normele şi principiile răspunderii civile contractuale. 


Răspunderea patrimonială reglementată de Codul muncii constituie, ca natură juridică, o varietate a răspunderii 
civile contractuale, având anumite particularităţi determinate de specificul raporturilor juridice de muncă. 


Răspunderea patrimonială se caracterizează: 


- este condiționată de existența contractului individual de muncă, fiind inaplicabilă în cazul oricărui alt contract 
(civil, comercial, administrativ) care implică, la rândul său, prestarea unei mucii; 


- poate avea ca obiect numai repararea prejudiciilor materiale produse angajatorului de către salariat; răspunderea 
patrimonială a angajatorului față de salariat poate avea însă ca obiect legal, atât repararea prejudiciilor materiale; cât şi morale; 


- ca regulă, nu operează prezumția de culpă; 


- în cazul în care prejudiciul a fost produs de mai mulți salariaţi, iar măsura în care s-a contribuit la producerea 
acestuia nu poate fi determinată, răspunderea patrimonială a fiecărui salariat se stabileşte, conform art. 271 alin. 2 din Cod, 
proporţional cu salariul său net de la data constatării pagubei şi, atunci când este cazul, și în funcţie de timpul lucrat efectiv de 
la ultimul inventar; 


- conform art. 273 alin. 1 din Codul muncii, repararea prejudiciului produs de salariat se realizează, de regulă, prin 
echivalent bănesc, respectiv prin rețineri din salariu; 


- operează — specific — în plus faţă de cauzele de nerăspundere patrimonială din dreptul comun (civil) şi riscul normal 
al serviciului; 


- nu se pot insera în contract clauze de agravare a răspunderii salariatului, 

- stabilirea răspunderii patrimoniale se realizează — în absenţa acordului părţilor — prin procedura soluționării 
conflictelor de drepturi, în condiţiile Legii nr. 168/1999, normele din Codul de procedură civilă constituind dreptul comun; 


- din punct de vedere al executării silite, are caracter limitat, efectuându-se, de regulă, potrivit art. 273 din Cod, 
numai asupra unei părți din salariu (cel mult o treime din salariul lunar net, fără a putea depăși, împreună cu celelalte 
reţineri pe care le-ar avea cel în cauză, jumătate din salariul respectiv). 


Atunci când paguba a fost produsă de către salariat prin săvârşirea unei fapte penale, sunt aplicabile integral normele 
răspunderii civile. 


În concluzie, răspunderea patrimonială reglementată de Codul muncii aparţine, îndeosebi datorită particularităţilor ei, 
dreptului muncii. Ea nu constituie însă o formă specifică de răspundere juridică (aşa cum era în trecut răspunderea 
materială, o formă de răspundere juridică reparatorie specifică dreptului muncii), ci o varietate a răspunderii civile contractuale 
cu particularităţi determinate de specificul raporturilor juridice de muncă. 


În situaţia în care un salariat a suferit, din culpa angajatorului, un prejudiciu material în procesul executării 
contractului individual de muncă, Codul muncii stabileşte că angajatorul este obligat să îl despăgubească pe salariat, în temeiul 
normelor şi principiilor răspunderii civile contractuale. Intrunirea cumulativă a următoarelor condiţii: 


- să existe fapta ilicită a angajatorului; 


- salariatul să fi suferit un prejudiciu material sau moral în timpul îndeplinirii obligaţiilor sale de serviciu sau în legătură 
cu serviciul. Prejudiciul pe care este obligat să îl acopere angajatorul cuprinde atât paguba efectivă produsă, cât şi beneficiul 
nerealizat. 


- între fapta ilicită a angajatorului şi prejudiciul material suferit de către salariat să existe un raport de cauzalitate; 


- culpa angajatorului este prezumată în mod relativ; angajatorul are posibilitatea de a proba că nu şi-a îndeplinit 
obligaţiile izvotâte din contractul individual de muncă din cauza unei împrejurări care nu i se poate imputa. 


In practică, cele mai frecvente situaţii în care se pune problema răspunderii patrimoniale a angajatorului, în măsura în 
care a fost prejudiciat salariatul, sunt următoarele: salariatul este împiedicat, sub orice formă, să muncească sau este plătit 
nejustificat cu întârziere sau chiar neplătit; instanţa penală constată nevinovăția unui salariat care a fost suspendat din funcţie. 


Angajatorul, după ce acoperă prejudiciul suferit de salariat, are posibilitatea să-şi recupereze suma aferentă de la 
salariatul vinovat de producerea pagubei. 


2. Răspunderea patrimonială a salariaţilor față de angajator 


In cazul în care angajatorului i s-a produs un prejudiciu material de către unul dintre salariaţii săi, din vina și în legătură 
cu munca sa, legea reglementează condiţiile şi modul în care şi-l poate recupera. 


Elementele (condiţiile) răspunderii patrimoniale se cer întrunite, cumulativ: 
a) Persoana care a produs prejudiciul trebuie să aibă calitatea de salariat al angajatorului păgubit. 


Prin salariat trebuie să se înţeleagă, potrivit Codului muncii, persoana care este parte într-un contract individual de 
muncă pe durată nedeterminată, determinată ori cu program de lucru integral sau cu timp de lucru parţial. 


Răspunderea patrimonială a ucenicilor la locul de muncă, a celor care sunt părţi într-un contract de calificare sau de 
adaptare profesională se conformează normelor Codului muncii. 


În situaţia în care o persoană prestează munca pentru o persoană fizică sau juridică fără a avea calitatea de salariat va 
răspunde exclusiv în temeiul dispoziţiilor de drept civil (delictual), fără a fi incidente şi normele specifice din Codul muncii. 


b) Fapta ilicită (şi personală) a salariatului trebuie să fie săvârşită în legătură cu munca sa. 


Se consideră faptă în legătură cu munca, nu numai fapta săvârşită de salariat în exercitarea propriu-zisă a atribuţiilor 
sale de serviciu, ci şi orice altă faptă care, într-o formă sau alta, are legătură cu atribuţiile de serviciu. 


În legislaţia muncii nu este reglementată răspunderea pentru fapta altuia. Orice salariat răspunde personal pentru fapta 
proprie. 


c) Prin fapta sa ilicită şi personală, salariatul să fi produs un prejudiciu material angajatorului. 
Potrivit Codului muncii, prejudiciul trebuie să îndeplinească următoarele condiţii: 


- să fie real; salariatul răspunde pentru valorile efectiv pierdute din patrimoniul angajatorului, iar nu și pentru valorile 
stabilite (considerate) ca pierdere numai sub aspect nominal (scriptic). 


- să fie cert, atât în privinţa existenţei, cât şi în privinţa evaluării sale (să fie posibil de evaluat). Aşadar, prejudiciul 
eventual nu poate face obiect al obligaţiei de reparare patrimonială de către salariat. 

să fie actual; de regulă, un prejudiciu trebuie considerat cert dacă și în măsura în care este şi actual. 

- să fie direct; spre a interveni răspunderea patrimonială, prejudiciul trebuie să fie cauzat direct angajatorului. 
- să fie material; 

- să nu fi fost reparat. 


Dacă nu sunt întrunite condiţiile în vederea antrenării răspunderii salariatului pentru un anumit prejudiciu, evaluarea 
acestuia se face, dacă există norme speciale, ţinând seama de normele respective. În absenţa unor astfel de reglementări 
specifice, evaluarea prejudiciului se face potrivit normelor dreptului civil, în raport cu preţurile existente la momentul în care se 
realizează acordul părților ori în momentul sesizării instanței de către cel păgubit. 


In cazul degradărilot de bunuri, evaluarea pagubelor se face ţinând seama de gradul real de uzură a bunului, astfel: 
- în cazul în care bunul poate fi recondiționat, se iau în calcul cheltuielile aferente acestui scop; 


- dacă bunul poate fi revalorificat cu preţ redus se va lua în considerare diferenţa dintre prețul bunului respectiv şi 
preţul ce se obţine, ca atare, prin valorificarea sa; 


- dacă bunul nu poate fi utilizat decât ca materie primă, se va lua în calcul diferenţa dintre preţul bunului şi preţul 
materiei prime pe care a înlocuit-o spre a se produce astfel un alt bun. 


d) Raportul de cauzalitate între fapta ilicită şi prejudiciu (nexul cauzal). 


Pentru a exista răspundere patrimonială, prejudiciul realizat în patrimoniul angajatorului trebuie să fie efectul faptei 
ilicite săvârşite de salariat în legătură cu munca sa. 


e) Vinovăţia — condiţie sine qua non a răspunderii patrimoniale. 
Ca element subiectiv al răspunderii patrimoniale, vinovăția presupune: 

- discernământul salariatului; 

- voinţa liberă a salariatului existentă în momentul săvârşirii faptei prejudiciabile. 


In cadrul răspunderii patrimoniale, de regulă, distincţia între formele de vinovăţie (intenţia directă sau indirectă, 
imprudenţă sau neglijenţă) şi gradele culpei (foarte uşoară, uşoară sau gravă) nu are relevanţă practică. Salariatul răspunde 
patrimonial chiar şi pentru cea mai uşoară culpă a sa. 


Cauzele de nerăspundere patrimonială 


Răspunderea patrimonială reglementată de Codul muncii, potrivit normelor și principiilor răspunderii civile (şi cu 
particularitățile sale) este exclusă ori de câte ori se constată existența unor cauze care, potrivit legii, înlătură caracterul ilicit al 
faptei salariatului respectiv. Astfel, potrivit dispoziţiilor din dreptul comun şi normelor specifice din Codul muncii, salariatul 
care a produs un prejudiciu prin fapta sa personală în legătură cu munca nu va răspunde patrimonial dacă a intervenit una 
dintre următoarele cauze: 


- executarea unei obligații legale sau contractuale; 
- starea de necesitate; 

- forța majoră şi cazul fortuit; 

- riscul normal al serviciului; 


- riscul normat cuprinde pierderile inerente procesului de producţie ce se încadrează în limitele prevăzute de lege — 
dacă există astfel de norme legale; 


- riscul nenormat intervine când pierderile sunt neînsemnate, acceptabile pentru activitatea desfăşurată, în cazul celor 
care execută o obligaţie de diligenţă (cum ar fi, spre exemplu, consilierii juridici) sau în situaţia pierderilor care, deşi depăşesc 
limitele normale, nu s-au produs totuşi din cauza vinovăţiei vreunei persoane. 


Răspunderea patrimonială poate fi cumulată cu alte forme de răspundere juridică: 
3. Obligaţia de restituire a salariaţilor 


Obligaţia de restituire a salariaţilor este tratată în Codul muncii în Titlul al XI, capitolul III — „Răspunderea 
patrimonială”. 


Salariatul care a încasat de la angajator o sumă nedatorată este obligat să o restituie. 

Dacă salariatul a primit bunuri care nu i se cuveneau şi care nu mai pot fi restituite în natură sau i s-au prestat servicii 
la care nu era îndreptăţit, este obligat să suporte contravaloarea lor. Contravaloarea bunurilor sau a serviciilor în cauză se 
stabileşte potrivit valorii acestora de la data plăţii. 


Art. 272 din Cod nu precizează că şi obligaţia de restituire a salariatului se bazează tot pe normele şi principiile 
dreptului civil. 


Obligaţia de restituire intervine în sarcina salariatului atunci când: 
a) a încasat sume necuvenite; 
b) a primit, fără a avea dreptul, bunuri ce nu se mai pot restitui în natură; 


c) i s-au prestat servicii fără să fi fost îndreptăţit legal sau contractual (i s-au acoperit cheltuielile de transport sau de 
întreţinere a locuinţei de serviciu). 


Deoarece nu presupune vinovăția salariatului, obligaţia de restituire ce se naşte în sarcina salariatului nu reprezintă o 
formă a răspunderii patrimoniale. Rațiunea de a fi a acestei obligaţii se întemeiază pe plata lucrului nedatorat. 


Salariatul vinovat de plata nedatorată, de predarea fără drept a unor bunuri sau de prestarea unor servicii necuvenite, 
ate o răspundere subsidiară. 


4. Procedura generală a stabilirii răspunderii patrimoniale 
De principiu, angajatorul îşi poate recupera creanţa sa exclusiv prin reţineri lunare din salariul debitorului. 


Astfel, de la regula statornicită prin art. 273 şi art. 274 alin. 1 urmărirea silită potrivit dreptului comun, în condițiile 
Codului de procedură civilă, este admisibilă cu titlu de excepţie numai în două situaţii și anume: 


- dacă salariatul-debitorul nu mai este încadrat la nici un angajator; 


- dacă „acoperirea prejudiciului, prin reţineri lunare din salariu, nu se poate face într-un termen de maxim 3 ani de la data la 
cate s-a efectuat prima rată de reţinere. 


Angajatorul prejudiciat material de către salariatul său, se poate adresa executorului judecătoresc, conform art. 371 și 
urm. din Codul de procedură civilă, numai după ce a efectuat reţinerile lunare timp de 3 ani, potrivit Codului muncii, şi doar 
dacă la momentul respectiv prejudiciul în cauză nu a fost acopetit integral. 


In acelaşi interval de 3 ani în care operează reţinerile din salariu, angajatorul nu poate să facă uz, datorită naturii lor, de 
măsurile asigutătorii. 


Legiuitorul a înlăturat posibilitatea stabilirii răspunderii patrimoniale — sau/şi a obligaţiei de restituire a salariatului — pe 
calea emiterii unei decizii de imputare, dacă salariatul nu își asuma, în scris, un angajament de plată. 


In prezent, stabilirea răspunderii patrimoniale are loc, dacă nu s-a ajuns la o rezolvare pe cale amiabilă, numai pe cale 
judecătorească, prin admiterea — în total sau în parte — a cererii de chemare în judecată, formulată de cel păgubit (salariatul sau 
angajatorul), la instanţa competentă să soluţioneze conflictul de drepturi respectiv. 


Orice clauză de agravare a răspunderii patrimoniale a salariatului față de angajator (art. 270 din Codul muncii) 
este nulă de drept, în temeiul art. 38 din același Cod. 


In contractele individuale de muncă pot fi stipulate şi clauze penale referitoare la răspunderea patrimonială 
reglementată de art. 269, din Codul muncii. Este vorba de clauza penală legal asumată, cu respectarea și a art. 5 Codul Civil 
(prin convenţii nu se poate deroga de la ordinea publică şi bunele moravuri). 


Modulul nt. 10 — TIMPUL DE MUNCĂ ŞI DE ODIHNĂ 


I. Obiective: 

- înțelegerea importanţei organizării eficiente, dar şi a limitării timpului de muncă; 
- corelaţia timp de muncă - timp de odihnă. 

II. Conţinut: 

Timpul de muncă şi timpul de odihnă 


1. Timpul de muncă 

Timpul normal de lucru este perioada în care salariatul are îndatotirea de a presta munca la care s-a angajat prin 
încheierea contractului individual de muncă. Timpul normal de muncă reprezintă timpul pe care salatiatul îl foloseşte pentru 
îndeplinirea sarcinilor de muncă. 


Durata normală a timpului de muncă pentru salariaţii angajați cu normă întreagă — în cadrul unui singur contract 
individual de muncă — nu poate depăşi 40 de ore pe săptămână şi 8 ore pe zi. 


Repartizarea timpului de muncă pe zile în cadrul săptămânii este, de regulă, uniformă, de 8 ore pe zi, timp de 5 zile, cu 
două zile repaus. În situația în care se stabileşte într-o anumită zi lucrătoare din săptămână o durată de lucru sub 8 ore, timpul 
de lucru în celelalte zile lucrătoare se măreşte corespunzător, fără a depăși, conform art. 110 alin. 2 din Cod, 40 de ore pe 
săptămână. 


Durata maxima legală a timpului de muncă 

Durata zilei de muncă 

Articolul 41 alin. (3) din Constituţie care dispune că durata normală a zilei de lucru este, în medie, de cel mult 8 ore 
reprezintă consfinţirea unei norme esenţiale a dreptului internaţional al muncii şi, respectiv, a dreptului social comunitar. 

Durata maximă legală a timpului de muncă nu poate depăşi 48 de ore pe săptămână, inclusiv orele suplimentare. 
Prin excepţie, durata timpului de muncă, ce include şi orele suplimentare, poate fi prelungită peste 48 de ore pe săptămână, cu 
condiţia ca media orelor de muncă, calculată pe o perioadă de referință de 3 luni calendaristice, să nu depăşească 48 de ore pe 
săptămână. Pentru anumite sectoare de activitate, unităţi sau profesii stabilite prin contractul colectiv de muncă unic la nivel 
naţional, se pot negocia, prin contractul colectiv de muncă la nivel de ramură de activitate aplicabil, perioade de referință mai 
mari de 3 luni, dar care să nu depăşească 12 luni. 

Evident, reglementările de excepţie, pe care le-am prezentat mai înainte, nu se aplică tinerilor care nu au împlinit vârsta 
de 18 ani. 

Repartizarea timpului de muncă în cadrul săptămânii este, de regulă, uniformă, de 8 ore pe zi timp de 5 zile, cu două 
zile de repaus. În funcţie de specificul unităţii sau al muncii prestate, se poate opta şi pentru o repartizare inegală a timpului de 
muncă, cu respectarea duratei normale a timpului de muncă de 40 de ore pe săptămână. 

Pentru anumite sectoare de activitate, unităţi sau profesii se poate stabili, prin negocieri colective sau individuale ori 
prin acte normative specifice, o durată zilnică a timpului de muncă mai mică sau mai mare de 8 ore (turism, agricultură, 
construcţii etc.). Durata zilnică a timpului de muncă de 12 ore va fi urmată de o perioadă de repaus de 24 de ore. 

Încălcarea prescripţiilor Codului muncii relative la timpul de muncă, munca în schimburi şi munca de noapte 
constituie contravenţie şi se sancţionează cu amendă. 


Durata maximă legală a timpului de muncă nu poate depăşi, potrivit art. 111 alin. 1 din Cod, 48 de ore pe săptămână, 
inclusiv orele suplimentare. 


Dacă organizarea muncii se face pe schimburi, durata timpului de muncă se poate prelungi peste 8 ore pe zi și peste 48 
de ore pe săptămână, cu condiţia ca media orelor de muncă, potrivit art. 111 alin. 2. calculată pe o perioadă maximă de 3 
săptămâni, să nu depăşească 8 ore pe zi sau 48 de ore pe săptămână. 


Pentru anumite sectoare de activitate, unităţi sau profesii se poate stabili — prin negocieri colective sau individuale, ori 
prin acte normative specifice, o durată zilnică a timpului de muncă mai mică sau mai mare de 8 ore (în construcţii, turism, 
agricultură). 


Durata maximă legală zilnică 
Durata maximă legală zilnică a timpului de muncă este de 12 ore. 
Dacă durata zilnică a timpului de muncă este de 12 ore perioada de repaus (zilnic) va fi de 24 de ore. 


Excepţional, art. 131 alin. 2 dispune că, în cazul muncii în schimburi, repausul între două zile de muncă nu poate fi 
mai mic de 8 ore (între schimburile de lucru). 


Programul de lucru în cadrul săptămânii de lucru poate fi: 


- inegal, ca program zilnic, în cadrul celor 40 de ore; 

- comprimat, respectiv în loc de 5 zile pe săptămână să se lucreze, spre exemplu, 4 zile şi jumătate sau 4 zile. 
Programele individualizate de muncă 


Angajatorul poate stabili programe individualizate de muncă, fie la iniţiativa sa, cu acordul salariatului, fie la solicitarea 
salariatului, dar numai dacă o atare posibilitate este prevăzută în contractele colective de muncă aplicabile la nivelul 
angajatorului în cauză sau, în absenţa acestora, în regulamentele interne. 


Timpul de muncă este organizat în mod flexibil. Durata sa zilnică este împărţită în două perioade: una fixă, în care 
salariaţii se află simultan, laolaltă, la locul de muncă şi o perioadă variabilă, mobilă, în care salariatul dispune de ore specifice de 
sosire şi de plecare, cu respectarea timpului de muncă zilnic. 


Durata redusă a timpului de muncă 
Durata timpului de muncă în cazul tinerilor în vârstă de până la 18 ani este de 6 ore pe zi şi de 30 ore pe săptămână. 


In conformitate cu Legea nr. 31/1991, salariaţii care îşi desfăşoară activitatea, efectiv şi permanent, în locuri de muncă 
cu condiţii deosebite (vătămătoare, grele sau periculoase), beneficiază, în condiţiile prevăzute de lege, de reducerea duratei 
timpului de muncă sub 8 ore pe zi, fără afectarea salariului de bază şi a vechimii în muncă aferente unei norme întregi. 


Reducerea timpului de lucru şi nominalizarea salariaților care beneficiază de program de lucru sub 8 ore pe zi se 
stabilesc — aşa cum am arătat — prin negocieri între angajator şi sindicate sau, dup caz, reprezentanţii salariaţilor. 


Munca de noapte 
Potrivit Codului muncii, se consideră muncă de noapte munca prestată în intervalul cuprins între orele 22 şi 6. 
Durata normală a muncii de noapte nu poate depăși 8 ore într-o perioadă de 24 de ore. 


Spre a se antrena şi alte consecinţe juridice este necesar ca salariaţii să presteze cel puţin 3 ore de muncă de noapte (în 
intervalul orar 22-6). În acest caz, fie durata timpului de muncă este redusă cu o oră faţă de durata muncii prestate în timpul 
zilei (fără scăderea salariului de bază) fie salariaţii primesc un spor de minimum 25% din salariul de bază pentru fiecare oră de 
muncă de noapte prestată. 


Art. 125 din Codul muncii interzice folosirea la muncă în timpul nopţii a tinerilor sub 18 ani şi a femeilor gravide, a 
lăuzelor şi a celor care alăptează. 


Prestarea de ore suplimentare 


Munca prestată de către un salariat în afara duratei programului normal de lucru (în plus faţă de cea stabilită conform 
legii) reprezintă ore suplimentare. 


In principiu, prezenţa la ore suplimentare a salariatului nu este obligatorie; „munca suplimentară nu poate fi efectuată 
fără acordul salariatului”. 


2. Timpul de odihnă 


Prin timp de odihnă se înţelege durata de timp necesară pentru recuperarea energiei fizice şi intelectuale cheltuite în 
procesul muncii și pentru satisfacerea nevoilor sociale şi cultural-educative, durată în care salariatul nu prestează munca la care 
este obligat în temeiul contractului individual de muncă. 


Pauza pentru masă 


Conform Codului muncii, în cazurile în care durata zilnică a timpului de muncă este mai mare de 6 ore, salariaţii au 
dreptul la pauză de masă şi la alte pauze, în condiţiile stabilite prin contractul colectiv de muncă aplicabil sau prin regulamentul 
intern. 


Repausul zilnic 


Intervalul dintre două zile de muncă trebuie să fie, conform Codului muncii, de minimum 12 ore consecutive şi este 
cuprins între sfârşitul programului de lucru dintr-o zi şi începutul programului de lucru din ziua următoare. 


In mod excepţional, art. 131 alin. 2 dispune că, atunci când se lucrează în schimburi, repausul zilnic poate fi mai mic, 
dar nu sub 8 ore între schimburile în care intră la lucru acelaşi salariat. 


Repausul săptămânal se acordă în două zile consecutive, de regulă sâmbăta şi duminica. În cazul în care repausul în 
zilele de sâmbătă şi duminică ar prejudicia interesul public sau desfăşurarea normală a activităţii, repausul săptămânal poate fi 
acordat şi în alte zile stabilite prin contractul colectiv de muncă aplicabil sau prin regulamentul intern. În această situaţie, 
salariaţii vor beneficia de un spor la salariu stabilit prin contractul colectiv de muncă sau, după caz, prin contractul individual 


de muncă. 

În situaţii de excepţie, zilele de repaus săptămânal sunt acordate cumulat, după o perioadă de activitate continuă ce nu 
poate depăşi 14 zile calendaristice, cu autorizarea inspectoratului teritorial de muncă şi cu acordul sindicatului sau, după caz, al 
reprezentanților salariaților. 

În cazul unor lucrări urgente, a căror executare imediată este necesară pentru organizarea unor măsuri de salvare a 
persoanelor sau bunurilor angajatorului, pentru evitarea unor accidente iminente sau pentru înlăturarea efectelor pe care aceste 
accidente le-au produs asupra materialelor, instalaţiilor sau clădirilor unităţii, repausul săptămânal poate fi suspendat pentru 
personalul necesar în vederea executării acestor lucrări, cu plata unor compensaţii corespunzătoare. 

Dreptul la concediu de odihnă anual plătit este garantat tuturor salariaţilor. Dreptul la concediu de odihnă anual 
nu poate forma obiectul vreunei cesiuni, renunțări sau limitări. Durata minimă a concediului de odihnă anual este de 20 de zile 
lucrătoare. Durata efectivă a concediului de odihnă anual se stabileşte prin contractul colectiv de muncă aplicabil, este 
prevăzută în contractul individual de muncă şi se acordă proporţional cu activitatea prestată într-un an calendaristic. 

Sărbătorile legale în care nu se lucrează, precum și zilele libere plătite stabilite prin contractul colectiv de muncă 
aplicabil nu sunt incluse în durata concediului de odihnă anual. 

Concediul de odihnă se efectuează în fiecare an. Prin excepţie, efectuarea concediului în anul următor este permisă 
numai în cazurile expres prevăzute de lege sau în cazurile prevăzute în contractul colectiv de muncă aplicabil. 

Zilele de sărbătoare legală şi alte zile în care, potrivit legii, nu se lucrează 

Sunt considerate sărbători legale în care nu se lucrează: 

- 1şi 2 ianuarie; 

- prima şi a doua zi de Paşti; 

- 1 mai; 

- 1 decembrie — Ziua Naţională; 

- prima şi a doua zi de Crăciun; 


- două zile pentru fiecare dintre sărbătorile religioase anuale, declarate astfel de cultele religioase legale, altele decât cele 
creştine, pentru persoanele aparţinând acestora. 


Concediul de odihnă 

Dreptul la concediu de odihnă anual plătit este garantat tuturor salariaţilor. Dreptul la concediu de odihnă anual 
nu poate forma obiectul vreunei cesiuni, renunţări sau limitări. Durata minimă a concediului de odihnă anual este de 20 de zile 
lucrătoare. Durata efectivă a concediului de odihnă anual se stabileşte prin contractul colectiv de muncă aplicabil, este 
prevăzută în contractul individual de muncă şi se acordă proporţional cu activitatea prestată într-un an calendaristic. 

Sărbătorile legale în care nu se lucrează, precum și zilele libere plătite stabilite prin contractul colectiv de muncă 
aplicabil nu sunt incluse în durata concediului de odihnă anual. 

Concediul de odihnă se efectuează în fiecare an. Prin excepţie, efectuarea concediului în anul următor este permisă 
numai în cazurile expres prevăzute de lege sau în cazurile prevăzute în contractul colectiv de muncă aplicabil. 


Durata concediilor de odihnă este diferențiată nu numai în raport cu vechimea în muncă, ci şi în raport cu funcţia 
persoanei respective. 


Concediile de odihnă sunt de două feluri: concedii de odihnă de bază şi concedii de odihnă suplimentare. 
Concediile de odihnă de bază 


Toți salariaţii (ca şi funcționarii publici) au dreptul, în fiecare an calendaristic, la un concediu de odihnă de bază plătit. 
De lași drept, în baza reglementărilor specifice, beneficiază și cei care prestează munca în cadrul altor forme ale raporturilor 
Ş > g > $ 
juridice de muncă ( spre exemplu, membrii coopetrativelor meșteşugărești). 
J E g 


Nu beneficiază de concediu de odihnă persoanele care desfăşoară o activitate în baza unui conttact/ convenţie civil(ă) 
de prestări servicii (de colaborare). 

Principii: 
- stabilirea unei durate minime de 20 de zile lucrătoare pentru concediul anual de odihnă plătit; 
- acordarea concediului de odihnă proporțional cu activitatea prestată într-un an calendaristic; 


- negocierea duratei concediului şi a cuantumului indemnizaţiei de concediu prin contractele colective sau/și 
individuale de muncă. 


Efectuarea, de regulă, a concediului de odihnă în natură, în vederea realizării acestui scop instituie obligaţia salariatului 
de a-şi efectua în natură concediul de odihnă în perioada în care a fost programat, cu exceptarea situaţiilor prevăzute de lege 
sau atunci când, din motive obiective, concediul nu poate fi efectuat. 


În mod imperativ, art. 141 alin. 4 stabileşte că nu este permisă compensarea concediului de odihnă decât în cazul 
încetării contractului individual de muncă. 


Efectuarea concediului de odihnă în fiecare an. 


Efectuarea sa în anul următor este permisă numai în cazurile expres prevăzute de lege sau în contractul colectiv de 
muncă. 


Salariatul nu poate renunţa la dreptul la concediul de odihnă, nu îl poate ceda sau transmite. 
Concediile de odihnă suplimentare 
Numărul de zile lucrătoare libere plătite — de cel puţin 3 — se acordă următoarelor categorii de salariaţi: 


- celot care, în conformitate cu dispoziţiile Legii nr. 31/1991, prestează activitatea în condiţii deosebite — vătămătoare, 
grele sau periculoase; 


- salariaților nevăzători şi altor persoane cu handicap; 
- tinerilor în vârstă de până la 18 ani. 
Indemnizaţia pentru concediul de odihnă 


Pe durata concediului de odihnă, salariaţii au dreptul la o indemnizaţie care, nu poate fi mai mică decât valoarea totală 
a drepturilor salariale cuvenite pentru perioada respectivă. 


Indemnizaţia pentru concediul de odihnă se plăteşte de către angajator cu cel puţin 5 zile înaintea plecării salariatului în 
concediu. 


Ca natură juridică, indemnizaţia de concediu nu constituie o compensație sau o despăgubire, ci un substitut al 
drepturilor salariale pe perioada concediului de odihnă. 


Reprezintă media zilnică a veniturilor din luna/lunile în care este efectuat concediul, multiplicată cu numărul zilelor de 
concediu. 
Zile libere plătite 


Codul muncii stabileşte regula potrivit căreia, în cazul unor evenimente familiale deosebite, salariaţii au dreptul la zile 
libere plătite, care nu se includ în durata concediului de odihnă. Evenimentele familiale deosebite şi numărul zilelor libere 
plătite sunt stabilite, după caz, prin lege, contractul colectiv de muncă aplicabil sau prin regulamentul intern. 


Modulul nr.11 — SECURITATEA ŞI SĂNĂTATEA ÎN MUNCĂ 


I. Obiective: 

- conştientizarea studenților asupra importanței acestei instituții în practică; 

- însuşirea normelor imperative de securitate şi sănătate în muncă; 

- cunoaşterea aprofundată a procedurilor în caz de accident de muncă sau boală profesională; 
- relevarea influenţei dreptului comunitar asupra legislației muncii. 

II. Conţinut: 

Securitatea şi sănătatea în muncă 


1. Noţiune 

Potrivit art. 171 din Codul muncii, angajatorul are obligaţia să ia toate măsurile necesare pentru protejarea vieţii şi 
sănătăţii salariaţilor şi să asigure securitatea și sănătatea lor în toate aspectele legate de muncă care reprezintă actul normativ 
special. 

Legea nr. 319/2006 a securității şi sănătății în muncă stabileşte principii generale referitoare la prevenirea riscurilor 
profesionale, protecţia sănătăţii şi securitatea lucrătorilor, eliminarea factorilor de risc şi accidentare, informarea, consultarea, 
participarea echilibrată potrivit legii, instruirea lucrătorilor şi a reprezentanților lor precum și direcţiile generale pentru 
implementarea acestor principii. 

Securitatea şi sănătatea în muncă, instituţie a dreptului muncii, este un ansamblu unitar de norme juridice imperative 
cate au ca obiect reglementarea relațiilor sociale ce se formează cu privire la organizarea multilaterală, desfăşurarea și controlul 
proceselor de muncă, în scopul asigurării condiţiilor optime, la nivelul ştiinţei şi tehnicii moderne, pentru apărarea vieţii, 
integrităţii corporale şi sănătăţii tuturor participanţilor în acest proces, prevenirea accidentelor de muncă şi a îmbolnăvirilor 
profesionale. 

Legea nr. 319/2006 se aplică în toate sectoarele de activitate, atât publice, cât şi private angajatorilor, lucrătorilor şi 
reprezentanților acestora (art. 3). 

În sensul acestei legi: 

- lucrătorul este persoană angajată de către un angajator, inclusiv studenţii, elevii în perioada efectuării stagiului de 
practică, precum și ucenicii şi alți participanţi la procesul de muncă, cu excepţia persoanelor care prestează activități casnice; 

- angajatorul este persoană fizică sau juridică ce se află în raporturi de muncă ori de serviciu cu lucrătorul respectiv şi 
care are responsabilitatea întreprinderii şi/sau unităţii; 

- alţi participanţi la procesul de muncă sunt persoanele aflate în întreprindere şi/sau unitate, cu permisiunea 
angajatorului, în perioada de verificare prealabilă a aptitudinilor profesionale în vederea angajării, persoane care prestează 
activităţi în folosul comunităţii sau activităţi în regim de voluntariat, precum şi şomeri pe durata participării la o formă de 
pregătire profesională şi persoane care nu au contract individual de muncă încheiat în formă scrisă şi pentru care se poate face 
dovada prevederilor contractuale şi a prestaţiilor efectuate prin orice alt mijloc de probă; 

- reprezentant al lucrătorilor cu răspunderi specifice în domeniul securității şi sănătăţii lucrătorilor este persoana aleasă, 
selectată sau desemnată de lucrători, să îi reprezinte pe aceştia în ceea ce priveşte problemele referitoare la protecţia securităţii 
şi sănătății lucrătorilor în muncă; 

- stagiul de practică constă în instruirea cu caracter aplicativ, specifică meseriei sau specialități în care se pregătesc 
elevii, studenţii, ucenicii, precum şi şometii în perioada de reconversie profesională. 

2. Reglementarea actuală 

Sediul materiei îl reprezintă, în principal, Codul muncii şi Legea nr. 319/2006. Într-o strânsă conexiune cu acestea se 
află: 

- Legea nr. 346/2002 privind asigurarea pentru accidente de muncă şi boli profesionale; 

- Legea nr. 226/2006 privind încadrarea unor locuri de muncă în condiţii speciale; 

- Ordonanţa de urgenţă a Guvernului nr. 99 /2000 privind măsurile ce pot fi aplicate în perioadele cu temperaturi 
extreme pentru protecţia persoanelor încadrate în muncă; 

- Hotărârea Guvernului nr. 261/2001 privind criteriile şi metodologia de încadrare a locurilor de muncă în condiții 
deosebite; 

- Hotărârea Guvernului nr. 1025/2003 privind metodologia și criteriile de încadrare a locurilor de muncă în condiţii 


speciale. 

3. Principii specifice 

a) Sănătatea şi securitatea în muncă este o problemă de interes general, care presupune implicarea statului care 
asigură nu numai reglementarea în materie, dar şi controlul aplicării legislației. 

b) Se integrează în mod organic proceselor de muncă încă înainte de începerea activităţilor de producţie ori de 
servicii, sau în faza dotării tehnologice. 

Desfășurarea activităților de producţie sau a prestațiilor de servicii este condiționată de obţinerea autorizaţiei de 
funcționare din punctul de vedere al protecţiei muncii, emise de inspectoratele teritoriale de muncă. De asemenea, 
echipamentele tehnice trebuie să corespundă prevederilor din normele, standardele şi din alte reglementări referitoare la 
protecția muncii. 

c) Se referă la o sferă extinsă a celor obligaţi să ia măsuri de protecţia muncii şi a subiecţilor ocrotiţi prin măsurile 
respective. 

Legea nr. 316/2006 se aplică tuturor persoanelor juridice şi fizice la care activitatea se desfăşoară cu personal 
încadrat pe bază de contract individual de muncă sau în alte condiţii prevăzute de lege. 

Normele de protecție a muncii se aplică tuturor salariaților, membrilor cooperatori, ucenicilor, elevilor şi 
studenţilor în perioada efectuării practicii profesionale, precum şi persoanelor angajate cu convenţii civile, cu excepția 
celor care au ca obiect activități casnice. 

4. Comunicarea, cercetarea, înregistrarea şi raportarea evenimentelor 

Potrivit art. 5din Legea nr. 319/2006 este eveniment accidentul care a antrenat decesul sau vătămări ale organismului, 
produs în timpul procesului de muncă ori în îndeplinirea îndatoririlor de serviciu, situaţia de persoană dată dispărută sau 
accidentul de traseu ori de circulaţie, în condiţiile în care au fost implicate persoane angajate, incidentul periculos, precum şi 
cazul susceptibil de boală profesională sau legată de profesiune. 

Orice eveniment va fi comunicat de îndată angajatorului de către conducătorul locului de muncă sau de orice altă 
persoană cate are cunoştinţă despre producerea acestuia. 

La rândul său, angajatorul trebuie să comunice evenimentul, astfel: 

a) inspectoratelor teritoriale de muncă, toate evenimentele; 

b) asiguratorului, potrivit Legii nr, 346/2002 privind asigurarea pentru accidente de muncă și boli profesionale, 
evenimentele urmate de incapacitate temporară de muncă, invaliditate sau deces, la confirmarea acestora; 

c) organelor de urmărire penală, după caz. 

Orice medic, inclusiv medicul de medicină a muncii aflat într-o relaţie contractuală cu angajatorul, va semnala 
obligatoriu suspiciunea de boală profesională sau legată de profesiune, depistată cu prilejul prestaţiilor medicale. 

Cercetarea evenimentelor se efectuează: 

- de către angajator, în cazul evenimentelor care au produs incapacitate temporară de muncă; 

- de către inspectoratele teritoriale de muncă, în cazul evenimentelor care au produs invaliditate evidentă sau 
confirmată, deces, accidente colective, incidente periculoase, în cazul evenimentelor care au produs incapacitate temporară de 
muncă lucrătorilor la angajatorii persoane fizice, precum și în situaţiile cu persoane date dispărute; 

- de către Inspecţia Muncii, în cazul accidentelor colective, generate de unele evenimente deosebite, precum avariile 
sau exploziile; 

- de către autorităţile de sănătate publică teritoriale, respectiv a municipiului Bucureşti, în cazul suspiciunilor de 
boală profesională şi a bolilor legate de profesiune. 


Rezultatul cercetării se consemnează intr-un proces-verbal. 

În caz de deces al petsoanei accidentate, instituţia medico-legală competentă este obligată să înainteze inspectoratului 
teritorial de muncă, în termen de 7 zile de la data decesului, o copie a raportului de constatare medico-legală. 
Cercetarea evenimentelor se va finaliza cu întocmirea unui dosar. 

Accidente de muncă, reprezintă vătămarea violentă a organismului, precum şi intoxicația acută profesională, care au 
loc în timpul procesului de muncă sau în îndeplinirea îndatoririlor de serviciu și care provoacă incapacitate temporară de 
muncă în de cel puţin 3 zile calendaristice, invaliditate ori deces. 

Legea asimilează accidentele de muncă şi o serie de alte accidente cum ar fi, spre exemplu, accidentul suferit de 
persoanele care îndeplinesc sarcini de stat sau de interes public, inclusiv în cadrul unor activităţi culturale, sportive, în ţară sau 
în afara graniţelor țării, în timpul şi din cauza îndeplinirii acestor sarcini; accidentul suferit de orice persoană, ca urmare a unei 
acţiuni întreprinse din proprie iniţiativă pentru salvarea de vieţi omeneşti sau pentru prevenirea ori înlăturarea unui pericol care 
amenință avutul public şi privat. 

Potrivit art. 5 lit. h din Legea nr. 319/2006, boala profesională constă în afecțiunea care se produce ca urmare a 
exercitării unei meserii sau profesii, cauzată de agenţi nocivi fizici, chimici ori biologici caracteristici locului de muncă, precum 
şi de suprasolicitarea diferitelor organe sau sisteme ale organismului în procesul de muncă. 

Sunt, de asemenea, boli profesionale şi afecțiunile suferite de elevi şi studenţi în timpul efectuării instruirii practice (art. 
33). 

Declararea bolilor profesionale este obligatorie şi se face de către medicii din cadrul autorităților de sănătate publică 
teritoriale şi a municipiului Bucureşti. 

Cercetarea cauzelor îmbolnăvirilor, în vederea confirmării sau infirmării lor, precum și stabilirea de măsuri pentru 
prevenirea altor îmbolnăviri se fac de către specialiștii autorităților de sănătate publică teritoriale, în colaborare cu inspectorii 


din inspectoratele teritoriale de muncă. 


Modulul nr.12 — JURISDICŢIA MUNCII 


I. Obiective: 

- cunoaşterea și înțelegerea particularităților jurisdicției în cazul litigiilor de muncă; 

- necesitatea înţelegerii principiului celerităţii în jurisdicţia muncii; 

- rolul partenerilor sociali în litigiile de muncă. 

II. Conţinut: 

1. Precizări introductive 

Spre deosebire de conflictele de interese, care intervin în faza de negociere (ca regulă, pe fondul absenței contractului 
colectiv de muncă), conflictele de drepturi privesc exerciţiul drepturilor și asumarea obligaţiilor care decurg dintr-un contract 
colectiv sau individual de muncă ori dintr-un act normativ. 
Constituie conflicte de drepturi: 

a) conflictele în legătură cu încheierea, executarea, modificarea, suspendarea şi încetarea contractelor 
individuale de muncă (conflicte individuale). 

Cu titlu de exemplu, se pot declanșa conflicte individuale de drepturi cu privire la: 

- respingerea de către angajator a înscrierii unei persoane la un concurs organizat în vederea ocupării unui post; 

- constatarea nulităţii contractelor individuale de muncă; 


- refuzul unităţii de a primi o persoană la muncă după încheierea contractului individual de muncă; 

privind: 


litigiilor 


- alte măsuri individuale de executare, modificare sau suspendare a contractului de muncă; 
- sancțiunile disciplinare aplicate de angajator; 
- desfacerea contractului individual de muncă, etc. 


b) conflictele în legătură cu executarea contractelor colective de muncă (conflicte colective) şi, în plus, cele 


- constatarea nulităţii contractelor colective de muncă ori a unor clauze ale acestora; 
- constatarea încetării aplicării contractelor colective de muncă. 
Conflictele de drepturi, spre deosebire de cele de interese, nu se pot soluţiona pe calea arbitrajului. 


Activitatea de jurisdicție constă în soluţionarea de către anumite organe, potrivit procedurii prevăzute de lege a 
care apar între subiectele raporturilor juridice (în legătură cu drepturile şi obligaţiile ce formează conţinutul raporturilor 


respective). 


In sens larg, jurisdicţia muncii are ca obiect, potrivit art. 281 din Codul muncii, rezolvarea conflictelor de muncă, 


referitoare la: 


interese 


- încheierea, executarea, modificarea, suspendarea şi încetarea contractului individual de muncă; 


- încheierea, executarea, modificarea, suspendarea şi încetarea contractului colectiv de muncă (conflicte colective de 
şi conflicte colective de drepturi). 


2. Sediul materiei şi principiile jurisdicției muncii 

Sediul materiei îl reprezintă: 

- art. 281 — 291 din Codul muncii; 

- Legea nr. 168/1999 privind soluţionarea conflictelor de muncă; 

- Legea nr. 304/2004 pentru organizarea judiciară; 

- prevederile Codului de procedură civilă. 

Principii ale jurisdicției muncii: 

a) sesizarea organelor de jurisdicţia muncii de către partea interesată, iar nu din oficiu; 

b) accesibilitatea; 

c) compunerea completelor de judecată la instanţa de fond cu participarea asistenţilor judiciari; 


d) soluţionarea divergenţelor între părţi, pe cât posibil, prin bună înţelegere, respectiv prin dialog, inclusiv în faţa 


instanţelor judecătoreşti; 


e) celeritatea soluționării cauzelor de muncă și a aplicării hotărârilor privind conflictele de muncă. 


In materia soluționării conflictelor individuale de muncă există o procedură prealabilă obligatorie, amiabilă, fără de 


care nu se pot sesiza instanţele judecătoreşti. 


3. Părţile în conflictele de muncă 


Art. 282 din Codul muncii nominalizează persoanele fizice sau juridice care pot fi părţi în conflictele de muncă: 


salariaţii, angajatorii, sindicatele şi patronatele, alte persoane juridice sau fizice. 


In cazul conflictului individual de drepturi părțile sunt în principal salariatul şi unitatea (angajatorul). 
Cu privire la salariat: 
- salariaţii majori îşi apără singuri interesele; 


- salariaţii minori, o dată încadraţi în muncă, pot fi parte într-un conflict individual de drepturi şi îşi pot susţine singuri 


interesele; ei au dreptul de a fi asistați, ala nevoie, de ocrotitorii lor legali. 


Moștenitorii salariatului pot fi parte într-un conflict individual de drepturi, atunci când angajatorul îşi valorifică o 


creanţă potrivit dispoziţiilor legale privind răspunderea patrimonială sau, respectiv, în cazul obligaţiei de restituire (de către 


salariat). 


Terţii pot participa într-un conflict individual de muncă doar dacă cu un interes în „pricina ce urmează între alte 


petsoane” (art. 49) şi numai ţinând seama de specificul raportului juridic de muncă. 

Angajatorul. Au calitate de „parte” atât angajatorii persoane fizice, cât şi angajatorii persoane juridice. 


Sindicatele (inclusiv cele care nu sunt reprezentative au dreptul de a formula acţiune în justiţie în numele membrilor 
lor, fără a avea nevoie de un mandat expres din partea celor în cauză. Acţiunea nu va putea fi introdusă sau continuată de către 
organizaţia sindicală dacă cel în cauză se opune sau renunță la judecată. 


Sindicatul poate formula o cerere de intervenţie dar numai în interesul salariatului. 
Procurorul. Procurorii pot participa la soluţionarea conflictelor individuale de muncă. 


In cazul conflictului de interese sindicatele reprezentative sau, după caz, reprezentanții aleşi ai salariaţilor îi reprezintă 
pe grevişti, pe toată durata grevei, în relaţiile cu angajatorul, inclusiv în faţa instanţelor judecătoreşti, în cazurile în care se 
solicită: 


- suspendarea grevei, caz în care reprezentarea salariaţilor se realizează în faţa curții de apel; 


- încetarea grevei (considerându-se că este ilegală), caz în care reprezentarea salariaţilor se realizează în faţa curţii de 
apel. 
In cazul conflictului colectiv de drepturi, părţile sunt angajatorul şi salariaţii săi, părți ale contractului colectiv de 
muncă. 
4. Competenţă 
bi 


Potrivit art. 70 din Legea nr. 168/1999, conflictele de drepturi se soluţionează de către instanţele judecătoreşti. 


a) Sub aspect material, instanţa care are competenţă generală, în soluționarea conflictelor (individuale şi colective) de 
drepturi, este tribunalul. 


Judecătoria este, prin excepţie, competentă, în primă instanţă, în materia conflictelor individuale de muncă (de 
drepturi) în următoarele situații: 


- în legătură cu rectificarea înscrierilor efectuate în carnetele de muncă; 
- referitor la contestarea desfacerii contractelor individuale de muncă de către personalul din transporturi. 


b) Sub aspect teritorial. În timp ce potrivit dreptului comun este competentă instanţa în a cărei circumscripție îşi are 
domiciliul sau reşedinţa debitorul, în materia soluționării conflictelor de muncă este competentă teritorial instanţa în a cărei 
circumscripție îşi are sediul, respectiv domiciliul sau reşedinţa reclamantul. 


Conflictele de interese, se soluţionează — aşa cum am atătat — prin conciliere (fază obligatorie) şi, la latitudinea părţilor, 
prin mediere sau arbitraj. 


In ipoteza declanșării grevei, competenţa materială de soluţionare a cererii de suspendare a acesteia aparţine secţiei 
speciale din cadrul curţii de apel, care judecă în primă instanţă şi irevocabil, în complet format din doi judecători asistați de doi 
magistrați-consultanți. 


Cererea de constatare a ilegalităţi grevei şi de încetare a ei se judecă de către tribunal în complet format din doi 
judecători şi doi magistraţi-consultanţi (fie că funcţionează o secţie specială de muncă, fie că nu funcţionează), care se pronunţă 
prin hotărâre definitivă (supusă recursului la curtea de apel). 


In ambele cazuri, deoarece angajatorul are calitatea procesuală de reclamant, competenţa teritorială a instanţei este dată 
de sediul acestuia. 


Competența de soluționare a contestaţiilor funcționarilor publici referitoare la sancțiunile disciplinare; eliberarea sau 
destituirea din funcţie; ordinul (decizia) de imputare revine, în baza prevederilor exprese ale Legii nr. 188/1999, instanțelor de 
contencios administrativ. 


5. Compunerea instanței 


Legea nr. 304/2004 privind organizarea judiciară despre care pentru soluţionarea în primă instanţă a cauzelor privind 
conflictele de muncă și asigurări sociale, completul se compune din doi judecători şi asistenţi judiciari. Aceștia din urmă 
participă la deliberări cu vot consultativ şi semnează hotărârile pronunţate. Opinia acestora se consemnează în hotărâre. 


În cazul în care judecătorii, care intră în compunerea completului, nu ajung la un acord asupra hotărârii, procesul se 
rejudecă în complet de divergență. 


Asistenţii judiciari sunt numiţi pe o perioadă de 5 ani de către ministerul justiţiei, la propunerea Consiliului Economic 
şi Social, dintre persoanele care au studii juridice superioare, o vechime în specialitate de cel puţin 2 ani şi îndeplinesc condiţiile 
prevăzute de Legea nr. 304/2004. 

6. Termene 


Sub aspectul termenelor în care pot fi formulate cererile de chemare în judecată de către cei ale căror drepturi au fost 
încălcate, art. 283 alin. 1 din Codul muncii operează următoarele distincţii: 


a) Cererea prin care se contestă decizia unilaterală a angajatorului referitoare la încheierea, executarea, modificarea, 
suspendarea sau încetarea contractului individual de muncă se adresează instanţei judecătorești în termen de 30 de zile 
calendaristice de la data în care decizia a fost comunicată salariatului. Angajatorul are obligaţia ca până la prima zi de înfăţişare 
să depună dovezile în baza cărora a luat măsura respectivă. 


b) Cererea prin care se contestă o sancţiune disciplinară, în termen de 30 de zile de la comunicarea acesteia salariatului. 


c) Cererea prin care se solicită plata unor despăgubiri salariale neacordate sau a unor despăgubiri către salariat, precum 
şi cererea într-un termen de 3 ani de la data naşterii dreptului la acţiune. 


d) Cererea prin care se solicită constatarea nulităţii contractelor individuale sau colective de muncă ori a unor clauze 
ale acestora pe întreaga perioada de timp în care contractul respectiv este în ființă. 


e) Cererea prin care se solicită executarea contractului colectiv de muncă otri a unor clauze ale acestuia se introduce în 
termen de 6 luni de la data naşterii dreptului la acţiune. 


Termenul de 30 de zile, 6 luni şi, respectiv, termenul de 3 ani sunt termene de prescripţie. Ca atare, este posibilă 
suspendarea sau întreruperea lor, conform Decretului nr. 167/1958 privind prescripţia extinctivă. 


In prezent este aplicabilă instituţia repunetii în termen din dreptul comun. 
7. Procedură 


Potrivit art. 286 alin. 1 din Codul muncii şi art. 74 din Legea nr. 168/1999, cererile referitoare la conflictele de muncă 
se judecă în procedură de urgență. 


Termenele de judecată, în baza aceleiaşi exigenţe a celerităţii, nu pot fi mai mari de 15 zile. 


Procedura citătii este obligatorie. Citarea în cadrul conflictelor de muncă se consideră a fi legal îndeplinită, potrivit art. 
286 alin. 3 din Codul muncii, dacă părţile au primit citaţia cu cel puţin 24 de ore înainte de termenul de înfăţişare. 

In aplicarea principiului soluționării divergenţelor dintre părți pe cale amiabilă, la prima zi de înfăţişare instanţa trebuie 
să depună diligenţele necesare în vederea împăcării părților. 

Legal, procedura prealabilă a încercării de împăcare este obligatorie. Sub aspect juridic, obligaţia instanţei este o 
obligaţie de diligenţă. 

Dacă nu se realizează împăcarea părților, se trece la judecarea efectivă a cauzei în fond. 


Potrivit art. 287 din Codul muncii, prin derogare de la dreptul comun, sarcina probei în conflictele de muncă revine 
întotdeauna angajatorului. Acesta este obligat să depună dovezile în apărarea sa până la prima zi de înfățișare. 


In faţa instanţei sunt posibile de dedus orice fel de probe apreciate ca necesare de către părţile aflate în conflict 
pentru susţinerea opiniei lor. Instanţa este în drept să aprecieze şi să admită, după caz, numai probele pe care le consideră utile 
pentru soluționarea corectă a cauzei deduse în fața ei. 


Hotărârea se pronunţă în ziua în care s-au terminat dezbaterile în fondul cauzei; posibilitatea amânării pronunțării are 
caracter excepţional; numai în situaţii deosebite se poate solicita, ca pronunţarea să fie amânată cu maximum două zile. 
Termenul de maximum două zile este, prin natura sa, un termen de recomandare. 


In scopul asigurării accesului liber la justiţie, conflictele de muncă rezultate dintr-un conflict de interese sau dintr-un 
conflict de drepturi sunt, aşa cum am arătat, scutite de taxă de timbru. Acelaşi regim este asigurat, conform art. 89, tuturor 
actelor de procedură (nu numai acțiunilor propriu-zise în instanță). 


Hotărârile instanţei de fond în cazul conflictelor de muncă se motivează întotdeauna. Ele se redactează și se 
comunică părților în termen de cel mult 15 zile de la pronunțare. 


Conform art. 289 din Codul muncii, hotărârile pronunţate în fond sunt definitive şi executorii de drept. 
8. Căi de atac 


Hotărârile date în soluţionarea unor conflicte de drepturi (definitive, dar nu şi irevocabile) sunt susceptibile de atac 
numai pe calea recursului la Inalta Curte de Casaţie şi Justiţie. Există, deci, numai două grade de jurisdicție (la tribunal şi, 
posibil, la Curtea de Apel). 

Nici Codul muncii şi nici Legea nr. 168/1999 nu fac referiri la posibilitatea părților unui conflict de muncă de a 
exercita căile extraordinare de atac. 


Sunt aplicabile, ca drept comun, dispoziţiile în materie ale Codului de procedură civilă. Hotărârile judecătoreşti 
pronunţate în soluționarea conflictelor de muncă, definitive, sau, după caz, irevocabile, vor putea fi atacate, dacă sunt 
îndeplinite condiţiile legale, prin: 


- contestaţie în anulare; 

- revizuire; 

- recurs în interesul legii. 

9. Executarea hotărârilor judecătoreşti 


Conform art. 277 din Codul muncii, neexecutarea hotărârii judecătoreşti de admitere a acţiunii introduse de salariat 
pentru neplata salariilor de către angajator, în termen de 15 zile, calculate de la data cererii de executare adresată angajatorului 
de partea interesată, constituie infracțiune şi se pedepseşte cu închisoare de la 3 la 6 luni sau cu amendă. 


Potrivit art. 278 din Codul muncii, neexecutarea hotărârii judecătoreşti definitive privind reintegrarea în muncă a 
salariatului căruia i s-a desfăcut în mod nelegal contractul de muncă reprezintă infracţiune şi se pedepseşte cu închisoare de la 6 
luni la un an sau cu amendă. 

